Φωτογραφίζω τα συναισθήματά μου | Έντυπη Έκδοση | Έντυπη Έκδοση Ελευθεροτυπίας\nΤΗΣ ΕΙΡΗΝΗΣ ΚΟΝΤΟΓΕΩΡΓΙΟΥ eirini@kontogeorgiou.gr\nΔανός Jacob Aue Sobol διαθέτει πολύ ιδιαίτερο φωτογραφικό βλέμμα. Οι περιηγήσεις του ανά τον κόσμο δεν περιγράφουν, δεν αφηγούνται. Τουλάχιστον όχι με τον τρόπο που έχουμε συνηθίσει. Μας παρασύρουν σ' ένα απόλυτα ενστικτώδες, συναισθηματικό σύμπαν.\nΦωτογραφίες του Δανού Jacob Aue Sobol Είναι από τα νεαρότερα μέλη του θρυλικού πρακτορείου Magnum και έχει ήδη κερδίσει το World Press Photo 2005 και το European Publishers Award 2008. Βρέθηκε τις προάλλες στο Πήλιο, καλεσμένος του Φωτογραφικού Κέντρου Θεσσαλονίκης, για ένα workshop, τα αποτελέσματα του οποίου θα δημοσιευθούν και θα εκτεθούν με την επιμέλεια του ιδίου. Είχαμε την ευκαιρία να του κάνουμε κάποιες ερωτήσεις.\n* Εχετε μια μη αφηγηματική, αποσπασματική προσέγγιση των θεμάτων σας. Γιατί επιλέξατε αυτό τον τρόπο να λέτε τις ιστορίες σας;\n- Δεν το αποφάσισα, συνέβη. Με ελέγχουν απόλυτα τα συναισθήματά μου κι έτσι προκύπτουν και οι εικόνες μου. Ενδιαφέρομαι κυρίως για το τι μας συνδέει ως ανθρώπους και, ως εκ τούτου, η συναισθηματική εικόνα είναι αυτή που μπορώ να φθάσω και να κατανοήσω. Το στιγμιότυπο ή η αναπάντεχη εικόνα είναι κάτι που συνδέεται στενά με τις συγκινήσεις μας. Συνήθως τις παίρνουμε από ανθρώπους που αγαπάμε και είναι στιγμές που θέλουμε να θυμόμαστε. Στη Γριλανδία άρχισα χρησιμοποιώντας μια μικρή κάμερα τσέπης, γιατί έτσι μπορούσα να πλησιάσω περισσότερο. Ηταν μια πρόκληση για την ταυτότητά μου ως φωτογράφου. Αισθάνθηκα πιο σημαντικό το να συμμετάσχω στη ζωή, αντί να είμαι επισκέπτης.\n- Επειδή οι εικόνες μου αντανακλούν την εσωτερική μου ζωή. Χρησιμοποιώ δύο διαφορετικές μεθόδους: η μία είναι να προσεγγίζω τους ανθρώπους στο δρόμο και η άλλη να τους συναντώ στο σπίτι τους. Υστερα από μερικές μέρες φωτογράφισης στο δρόμο αισθάνομαι λυπημένος. Η φωτογράφιση των ανθρώπων στο σπίτι τους, περιτριγυρισμένων από τα πράγματα που τους ανήκουν και τους κάνουν να αισθάνονται ασφαλείς, είναι μια εντελώς διαφορετική εμπειρία. Οταν φωτογραφίζω έτσι, αισθάνομαι ότι έχω μοιραστεί μια εμπειρία για το υπόλοιπο της ζωής μου. Οταν γίνονται πολύ κλειστοφοβικές, ξαναρχίζω το περπάτημα για να φωτογραφίσω οτιδήποτε βλέπω και βιώνω. Προσπαθώ να μην παίρνω ορθολογικά αποφάσεις σχετικά με το τι φωτογραφίζω. Δεν έχω κανόνες. Τραβώ φωτογραφίες από τα πάντα στο δρόμο μου: ένα δέντρο, ένα κτήριο, μια σκιά, ένα άτομο. Μερικές φορές μού παίρνει ολόκληρη μέρα να περάσω ένα δρόμο...\n- Ηταν σημαντικά γιατί βοήθησαν να γίνουν γνωστές οι εικόνες μου. Οταν κέρδισα το World Press Photo για τις αυτόχθονες οικογένειες της Γουατεμάλας, ο κόσμος της φωτογραφίας ανακάλυψε επίσης τη «Sabine», τη δουλειά μου από τη Γριλανδία, η οποία μέχρι τότε είχε δημοσιευτεί μόνο στη Δανία. Μετά το βραβείο εκτέθηκε παγκοσμίως. Το 2008 το European Publishers Award μου έδωσε τη δυνατότητα να δημοσιεύσω τη δουλειά μου από το Τόκιο, σε συνεργασία με 7 Ευρωπαίους εκδότες. Είμαι ευγνώμων που μπορώ πλέον να επικεντρωθώ σε ό,τι αγαπώ: να κάνω εικόνες, εκθέσεις και βιβλία.


Ο Παντοδύναμος Θεός, η Κεφαλή των πάντων, ασκεί τη βασιλική Του εξουσία από τον θρόνο Του. Κυβερνά όλο το σύμπαν και τα πάντα, και μας καθοδηγεί σε ολόκληρη τη γη. Θα είμαστε ανά πάσα στιγμή κοντά Του και θα ερχόμαστε ενώπιόν Του γαλήνιοι, μη χάνοντας ποτέ μας ούτε στιγμή, και έχοντας να διδαχθούμε μαθήματα ανά πάσα ώρα και στιγμή. Τα πάντα, από το περιβάλλον γύρω μας ως τους ανθρώπους, τα ζητήματα και τα αντικείμενα, όλα υπάρχουν με την άδεια του θρόνου Του. Σε καμία περίπτωση μην αφήσεις να δημιουργηθούν παράπονα στην καρδιά σου, αλλιώς ο Θεός δεν θα απονείμει τη χάρη Του πάνω σου. Όταν επέρχεται κάποια αρρώστια, οφείλεται στην αγάπη του Θεού, και πίσω από αυτήν βρίσκονται σίγουρα οι καλές Του προθέσεις. Ακόμα κι όταν το σώμα σου υποφέρει λίγο, μη σου περνάνε από το μυαλό ιδέες του Σατανά. Να αινείς τον Θεό εν μέσω ασθένειας και να απολαμβάνεις τον Θεό εν μέσω του αίνου σου. Μην αποθαρρύνεσαι εν όψει της ασθένειας, συνέχισε να αναζητάς ξανά και ξανά και μην τα παρατάς. Τότε ο Θεός θα σε φωτίσει με το φως Του. Πώς ήταν η πίστη του Ιώβ; Ο Παντοδύναμος Θεός είναι ένας πανίσχυρος γιατρός! Αν παραμένεις στην αρρώστια, είσαι άρρωστος, αλλά αν παραμένεις στο πνεύμα, είσαι καλά. Αν σου έχει μείνει μονάχα μια ανάσα, ο Θεός δεν θα σε αφήσει να πεθάνεις.\nΗ αναστημένη ζωή του Χριστού βρίσκεται μέσα μας. Αναμφισβήτητα, στερούμαστε πίστης υπό την παρουσία του Θεού: Μακάρι ο Θεός να ενστάλαζε πραγματική πίστη μέσα μας. Ο λόγος του Θεού είναι πράγματι γλυκός! Ο λόγος του Θεού είναι δραστικό φάρμακο! Ντροπιάζει τους διαβόλους και τον Σατανά! Η κατανόηση του λόγου του Θεού μάς προσφέρει στήριγμα. Ο λόγος Του ενεργεί γρήγορα για να σώσει την καρδιά μας! Διαλύει τα πάντα και γαληνεύει τα πάντα. Η πίστη μοιάζει με γέφυρα που αποτελείται από έναν κορμό δέντρου: Όσοι προσκολλώνται επίμονα στη ζωή θα δυσκολευτούν να τη διασχίσουν, αλλά όσοι είναι πρόθυμοι να θυσιαστούν, θα μπορέσουν να περάσουν απέναντι με σιγουριά και δίχως ανησυχία. Αν ο άνθρωπος τρέφει άτολμες και φοβισμένες σκέψεις, είναι γιατί ο Σατανάς τον έχει ξεγελάσει, φοβούμενος πως θα διασχίσουμε τη γέφυρα της πίστης για να εισέλθουμε στον Θεό. Ο Σατανάς προσπαθεί με κάθε δυνατό τρόπο να μας στείλει τις σκέψεις του. Θα πρέπει να προσευχόμαστε ανά πάσα στιγμή να μας φωτίζει ο Θεός με το φως Του, να στηριζόμαστε ανά πάσα στιγμή στον Θεό για να μας εξαγνίζει από το δηλητήριο του Σατανά που έχουμε μέσα μας, να κάνουμε πράξη στο πνεύμα μας ανά πάσα στιγμή πώς να πλησιάζουμε τον Θεό και να αφήσουμε τον Θεό να κυριαρχήσει σε όλο μας το είναι.


Γερμανίδα αγόρασε 5χρονη Γιαζίντι για σκλάβα και την άφησε να πεθάνει από δίψα – Newsbeast\nΣΧΕΤΙΚΑ TAGSΑμαλ Κλουνεϊ Γερμανια Γιαζιντι Ιρακ Ισλαμικο ΚρατοΣ\n• Η Lufthansa αποβλήθηκε από το Χρηματιστήριο της Φρανκφούρτης\nΠαρασκευη, 12 Απριλιου 2019, 20:56\nΆκουσα κάποιον να λέει, ότι δεν πρέπει να κατηγορούμε το Νάτο, για όλα αυτά!\nΑς μου πει λοιπόν ποιος έφερε το Ιράκ σε αυτά τα χάλια?\nΞέρατε την λέξη ISIS, πριν τον πόλεμο στο Ιράκ?\nΤεταρτη, 10 Απριλιου 2019, 15:08\nτου πσόρος και των δουλεμπόρων καθώς και οι υποστηρικτές τους/χρηματοδότες,ΜΚΟ κλπ πόσες ισόβια πρέπει να τιμωρηθούν?\nΤεταρτη, 10 Απριλιου 2019, 10:18\nΗ Γερμανίδα... και η Γερμανίδα. Ποιά Γερμανίδα ρε παιδιά; Γερμανίδα μαυριδερή τύπου αλαχ αμπάρ με μπούργκα και κελεμπία ήταν που από τη πολύ την ενσωμάτωση που μας έχουνε ζαλίζει τα ούμπαλα η εθνομηδενιστές άφησε τη χώρα που την έθρεψε για να περιπολεί οπλισμένη για λογαριασμό της αστυνομίας ηθών στη Φαλούτζα και τη Μοσούλη, στο Ιράκ.. Τάχα Γερμανίδα. Μη τα μπλέκουμε.\nΤριτη, 09 Απριλιου 2019, 21:38\nΠαλιό ξεφτιλισμενοι κτηνοι\nΤριτη, 09 Απριλιου 2019, 21:22\nΑυτό που γράφει οτι οι τζιχαντιστές τιμώρισαν τον άντρα της, δεν το πιστεύω με τίποτα. Αυτοί έμπαιναν στα χωριά και μεταξύ άλλων, βίαζαν, σκότωναν και πουλούσαν σε σκλαβοπάζαρα μικρά παιδιά και ξαφνικά τους πήρε ο πόνος για το ένα παιδί που πέθανε; Μη τρελαθούμε!\nΤριτη, 09 Απριλιου 2019, 20:15\nΗ καταδίκη εις θανατον αν το σκεφτείς κανείς σφαιρικά και λογικά είναι λύτρωση για κάποιον που έχει στο τσεπακι του τα ισόβια δεσμά.Για μένα η χειρότερη καταδίκη θα ήταν σε εγκληματίες ακραίων καταστάσεων βιαστές, δολοφόνοι,ισόβια με όλη την σημασία της λέξεως. Δηλαδή ΜΙΑ ΖΩΗ κλεισμένοι στην φυλακή ΧΩΡΙΣ περιθώριο άδειας και επισκεπτηρίου ξεχασμένοι απ\_' όλους και απ\_' όλα ακόμα και απ\_' τον ίδιο τον ΘΕΟ ΥΠΟΨΗΝ μόνον όμως σε άτομα που έχουν αφαιρέσει μια ζωή η έχουν καταστρέψει σωματικά και ψυχικά ????\nΤριτη, 09 Απριλιου 2019, 21:39\nτουλαχιστον με την Ισοβια αποφεύγεται καπως το αναποτρεπο εγκλημα της θανατωσης καποιου που θα αποδειχθει σε 1,2,5 χρονια τελικά αθώος...\nΠεμπτη, 11 Απριλιου 2019, 13:11\nΚαλύτερα να πεθάνουν εκατό αθώοι παρά να ξεφύγει ένας ένοχος.\nΤριτη, 09 Απριλιου 2019, 19:57\nΧειρότερα να πάθει η μέγαιρα. Και όλο το ISIS, επίσης. [...]\nΤριτη, 09 Απριλιου 2019, 17:58\nΤριτη, 09 Απριλιου 2019, 14:55\nΤι κρίμα που η ποινή του θανάτου έχει καταργηθεί στην Γερμανία . Δις εις θανατον.\nΤριτη, 09 Απριλιου 2019, 14:48\nΦρίκη!!!! βασανιστήρια ΜΟΝΟ και στους 2\nτωρα το απλυταριο ειναι σε διλλημα:\nΣτηριζουμε την αγωνιστρια τζιχαντιστρια επαναστατρια μαχητρια κατα του φασισμου;;;\nΉ επειδη ειναι και γερμανιδα μαζι λεμε οχι στο νατο εοκ το ιδιο συνδικατο;;;\nΤι κανουμε ρε συντροφοι τωρα;;;;\n1 εγκεφαλικο κυτταρο σας ειχε μεινει απο τον μπαφο και την αφισοκολληση, θα το καψετε και αυτο τωρα με τετοιο διλληματα που σας βαζουν οι φιλελεδες\nΤριτη, 09 Απριλιου 2019, 22:34\n5 θλιβερες απαντησεις (ως τωρα)\n0 επι του θεματος\nΗ νοημοσυνη των αριστερων ειναι πραγματικα για λυπηση...\nΑν ειχανε νοημοσυνη θα μου πεις, θα ητανε φασιστεροι;;\nΔευτερα, 29 Απριλιου 2019, 20:59\nΚάτι πρέπει να κάνετε εκεί στα υπόγεια της Πειραιώς με τα νερά. Σας πειράζει η υγρασία...\nΤριτη, 09 Απριλιου 2019, 19:15\nΜάθε να γράφεις ελληνικά πρώτα και μετά σχολιάζεις. Ελληνική λέξη \_"διλλημα\_" δεν υπάρχει.\nΤριτη, 09 Απριλιου 2019, 22:33\nεσυ παλι τοποθετηθηκες επι της ουσιας του θεματος απαιδευτο διποδο;;;;\nΑπεκτησε λιγη αντιληψη νηπιου και μετα μιλαμε για ορθογραφια\nΤριτη, 09 Απριλιου 2019, 17:39\nκαι μάλιστα ξεκούρδιστος\nΝΑ ΤΟ ΨΑΞΕΙΣ\nΤριτη, 09 Απριλιου 2019, 16:21\nΛΙΓΟ ΤΟ ΘΕΜΑ ΜΕ ΤΟΝ ΕΑΥΤΟ ΣΟΥ\nTON ΜΠΑΦΟ ΤΟΝ ΧΡΕΙΑΖΕΣΑΙ ΕΣΥ ΕΠΑΓΓΕΛΜΑΤΙΑ ΣΧΟΛΙΑΣΤΗ-ΑΡΓΟΣΧΟΛΕ\nΛες ανόητα πράγματα και έχεις εμμονές.\nΚΑΝΕΙΣ δεν θα στήριζε αυτά τα τέρατα.


ΡΟΔΟΣυλλέκτης: Παρασκευή 14 Οκτωβρίου Πολιτιστική εκδήλωση με θέμα: ΦΑΝΕΣ: Μια Ιστορία Πολιτισμού στο Νεστορίδειο Μέλαθρο.\nΠαρασκευή 14 Οκτωβρίου Πολιτιστική εκδήλωση με θέμα: ΦΑΝΕΣ: Μια Ιστορία Πολιτισμού στο Νεστορίδειο Μέλαθρο.\nΟ Σύλλογος για τη Μελέτη και Διάδοση της Ελληνικής Ιστορίας με έδρα το Βάϊλχαϊμ\nτης Βαυαρίας σας προσκαλεί στην πολιτιστική εκδήλωση με θέμα:\nΦΑΝΕΣ: Μια Ιστορία Πολιτισμού\n1) «Η χρησιμότητα του άχρηστου και η αχρηστία του χρήσιμου», Παναγιώτης Α. Χαμουζάς, Φιλόλογος.\n2) «Ιστορία και αρχαιολογικές ανατροπές», Δρ. Νικόλαος Τσ. Φρόνας.\n3) «Η λαογραφία του τόπου μου μέσα από θεατρικά δρώμενα», Αναστασία Χατζηαντωνίου, μετεκπαιδευόμενη εκπαιδευτικός.\nΣυντονιστής: Νεκτάριος Καλογήρου, δημοσιογράφος.\nΗ εκδήλωση θα πραγματοποιηθεί την Παρασκευή 14 Οκτωβρίου και ώρα 19.00, στη Νέα Πτέρυγα του Νεστορίδειου Μέλαθρου, οδός Ι. & Π. Νεστορίδη (πρώην Κω).\nΑπό τις Φάνες θα υπάρχει δωρεάν λεωφορείο, που θα ξεκινήσει στις 17.45 από το περίπτερο, κάτω στον κεντρικό δρόμο. Επιστροφή: 21.30 από Ρόδο.\nΣτην εκδήλωση θα διατίθενται από τον Οργανωτή τα 4 βιβλία των Φανών και το ένα της Ρόδου.\nΤα έσοδα θα διατεθούν για φιλανθρωπικό σκοπό (Φάνες, Άγιος Ανδρέας).\nΠαρακαλούμε όλους εκείνους που έλαβαν μέρος στις πέντε θεατρικές παραστάσεις, από το 2003 μέχρι το 2014, να παραστούν στην εκδήλωση για να τιμηθούν για την προσφορά τους στα πολιτιστικά δρώμενα του Χωριού μας.\nΠαρακαλούμε επίσης, 4 ή 5 παιδιά (με γονείς) των χορευτικών συγκροτημάτων του Πολιτιστικού να έρθουν στην εκδήλωση, να είναι ντυμένα με την τοπική ενδυμασία για να βοηθήσουν (για τεχνικούς λόγους, δυστυχώς, δεν θα χορέψουν).\nΕπειδή το λεωφορείο δεν έχει περισσότερες από 50 θέσεις, παρακαλούμε, όλους όσοι θέλουν από τις Φάνες να έρθουν στην εκδήλωση στη Ρόδο, να το δηλώσουν στην κα Φωτεινή Σκλαβούρη (22410-40166) ή στην κα Ελευθερία Κυριατσούλη (22410-41526).\nΜε τη στήριξη του Μουσείου Με τη συμμετοχή του Νεοελληνικής Τέχνης του Δήμου Ρόδου Πολιτιστικού Συλλόγου Φανών ο «ΠΡΟΔΡΟΜΟΣ»\nΓια το Δ.Σ του οργανωτή Συλλόγου, ο πρόεδρος\nΑναρτήθηκε από ΡΟΔΟΣυλλέκτης ΡΟΔΟΣ στις Τρίτη, Οκτωβρίου 11, 2016\nΕτικέτες Απόστολος Κυριατσούλης, ΕΚΔΗΛΩΣΕΙΣ, ΙΣΤΟΡΙΑ, Μουσείου Νεοελληνικής Τέχνης, ΠΟΛΙΤΙΣΜΟΣ, ΧΑΜΟΥΖΑΣ ΠΑΝΑΓΙΩΤΗΣ


Τα πιο δημοφιλη αξιοθέατα σε όλο τον κόσμο σύμφωνα με το TikTok - Newsbomb - Ειδησεις - News\nΚΟΣΜΟΣ 29/05/2022 11:53\nJamie Richards/National Park Service via AP\nΣύμφωνα με το Next Vacay, η λίστα των 10 κορυφαίων αξιοθέατων με τις περισσότερες προβολές στο TikTok περιλαμβάνει το Στόουνχεντζ στο Σάλσμπερι της Αγγλίας, στο Νο.10.\nΤο Στόουνχεντζ.\t Πηγή: AP Photo/Alastair Grant, File\nΤο Εθνικό Πάρκο Γιοσέμιτι στην Καλιφόρνια.\t Πηγή: Jamie Richards/National Park Service via AP\nΤο φράγμα Χούβερ στη Νεβάδα.\t Πηγή: AP Photo/John Locher, File\nΌσον αφορά την πρώτη πεντάδα, το Γκραντ Κάνυον κατέλαβε την 5η θέση με 273 εκατομμύρια προβολές, ενώ ακολουθεί το Ταζ Μαχάλ με 377 εκατομμύρια προβολές στο Νο.4\nΟ Πύργος του Άιφελ.\t Πηγή: AP Photo/Adrienne Surprenant\nΟ Μπουρτζ Χαλίφα στο Ντουμπάι.\t Πηγή: AP Photo/Kamran Jebreili, File\nΗ Disney World στο Ορλάντο.\t Πηγή: AP Photo/Ted Shaffrey\nΗ θέση Νο.3 ανήκει στον απόλυτα κλασικό ταξιδιωτικό αξιοθέατο, τον Πύργο του Άιφελ, ο οποίος είχε 719 εκατομμύρια προβολές στο TikTok και ακολουθεί ο Μπουρτζ Χαλίφα στο Ντουμπάι στο Νο.2 με 1,9 δισεκατομμύρια προβολές.\nΚαι τέλος, στη Νο.1 θέση, βρίσκεται ο αγαπημένος προορισμός όλων των μέσων κοινωνικής δικτύωσης, το ποντικόσπιτο της Disney World στο Ορλάντο, το οποίο συγκέντρωσε 8,6 δισεκατομμύρια προβολές στο TikTok.


Φονικό για ένα .... χωράφι .. - Pieria News\nΑρχική Ελλάδα Φονικό για ένα …. χωράφι ..\nΦονικό για ένα …. χωράφι ..\n30/03/2020, 1:15 μμ\nΦονικό συνέβη σήμερα το πρωί στην περιοχή των Άσπρων Σπιτιών του Δήμου Αρχαίας Ολυμπίας, δίπλα στη γέφυρα του Αλφειού.\nΣύμφωνα με τις πρώτες πληροφορίες του ilialive.gr ένας άνδρας πυροβόλησε ζευγάρι για κτηματικές διαφορές.\nΟ πατέρας σύμφωνα με τις ίδιες πηγές κατέληξε στο σημείο. Η μητέρα είναι σε πολύ σοβαρή κατάσταση.\nΤο θύμα Α.Β. είναι ηλικίας περίπου 77 ετών.\nΣτο δρόμο από το κτήμα για το χωριό διασταυρώθηκαν με τον γιο του θύματος, τον οποίο σύμφωνα με πληροφορίες, σημάδεψε με το όπλο.\nΟ γιος στην προσπάθεια να αποφύγει τον δράστη να τον πυροβολήσει, έριξε το τρακτέρ του πάνω στο αυτοκίνητο.


a-sports.gr :: Βράβευσε τον Παράσχο ο Ηρακλής δια χειρός Παντελίδη\nΠΛΑΤΑΝΙΑΣ | Δευτέρα 20 Μαρτίου 2017 - 23:40\nΒράβευσε τον Παράσχο ο Ηρακλής δια χειρός Παντελίδη\nΤι δήλωσε ο τεχνικός του Πλατανιά για τη νίκη επί του «Γηραιού»\nΟι τιμητικές διακρίσεις συνεχίζονται για τον Γιώργο Παράσχο, με τον τεχνικό του Πλατανιά να έχει σπάσει το φράγμα των 500 αγώνων στους πάγκους ομάδων της Σούπερ Λίγκας.\nΤο βράδυ της Δευτέρας (20/3) ο 64χρονος προπονητής έλαβε πλακέτα από τον Ηρακλή αυτή τη φορά και δια χειρός μάλιστα του ομολόγου του στον «Γηραιό» Σάββα Παντελίδη, με τον οποίο έχει συνεργαστεί στο παρελθόν.\n«Θέλω να ευχαριστήσω τον Ηρακλή και τον Σάββα Παντελίδη που με τίμησαν. Του εύχομαι να συμπληρώσει και αυτός 500 συμμετοχές. Είναι ικανότατος», ανέφερε για τη βράβευσή του ο Παράσχος μετά το τέλος του ματς που έφερε νικητές τους Χανιώτες κόντρα στους «κυανόλευκους».\nΚαι πρόσθεσε: «Ήταν ένα δύσκολο παιχνίδι. Το ξέραμε. Ο Ηρακλής ήταν αποφασισμένος. Έπαιζε την κατηγορία. Έδωσε την ψυχή του.\nΈχουμε δύσκολο πρόγραμμα, θα κάνουμε την προσπάθειά μας και όπου φτάσουμε. Τα παιδιά αξίζουν συγχαρητήρια που έχουν ψηλά την ομάδα. Έχουν υψηλό κίνητρο, όμως έχουμε και παιχνίδια με δύσκολους αντιπάλους. Δεν έχουμε προβλήματα, έχουμε φρεσκάδα, όμως έχουμε προβλήματα με κάρτες».\nΠάουλο Κάμπος για Πλατανιά Ο Βασίλης Αμανατίδης νέος τεχνικός διευθυντής στον Πλατανιά Γλίτωσε το -6 ο Πανιώνιος Τέλος στο «φλερτ» με τον Πλατανιά Από 7 έως 5,5 εκατ. ευρώ στους «big 4» και από 3 στους υπόλοιπους της Σούπερ Λίγκας! (video)


H Mεγάλη Χίμαιρα – Μ. Καραγάτσης | The New Black\nHome / Βιβλίο / H Mεγάλη Χίμαιρα – Μ. Καραγάτσης\nH Mεγάλη Χίμαιρα – Μ. Καραγάτσης\nΗ “Μεγάλη Χίμαιρα” γράφτηκε το 1936 και αποτελεί μέρος μιας τριλογίας μαζί με το “Γιούγκερμαν” και το “Λιάπκιν”, η οποία φέρει τον τίτλο “Εγκλιματισμός κάτω από τον Φοίβο”. Είναι η απόπειρα του συγγραφέα να ανιχνεύσει τη σχέση πραγματικότητας και φαντασίωσης που έχουν οι ξένοι με τα επιτεύγματα του αρχαίου ελληνικού πολιτισμού και του τοπίου που τα γέννησε. Σε κάθε περίπτωση, οι ξένοι αποτυγχάνουν παταγωδώς να προσαρμόσουν τα ξενόφερτα ιδανικά τους στη νεότερη ελληνική πραγματικότητα, εγκλωβίζονται στους κόλπους της συντηρητικής ελληνικής κοινωνίας και βιώνουν εσωτερικές συγκρούσεις που τους φθείρουν μέχρι την ολοκληρωτική συντριβή τους υπό το καυτό και εκτυφλωτικό ελληνικό φως.\n“- Όχι, δεσποινίς. Λέγεται Χίμαιρα. Χίμαιρα.” , αποκρίνεται στη νεαρή Γαλλίδα Μαρίνα, ο Γιάννης, ο πρώτος Έλληνας που γνωρίζει εκείνη με ενθουσιασμό. Ο Καραγάτσης κάνει συστηματικά μια πλήρη και διόλου κουραστική περιγραφή των διακυμάνσεων της ψυχικής διάθεσης της Μαρίνας από την παιδική της ηλικία στη Ρουέν μέχρι την ενηλικίωσή της. H Μαρίνα γοητεύεται από τον εφοπλιστή Γιάννη, τον παντρεύεται και τον ακολουθεί στη Σύρο, όπου δένει τη ζωή της με τις πίκρες και τις χαρές της ελληνικής θάλασσας και του νησιού. Η Μαρίνα προσπαθεί να προσαρμοστεί, να κατανοήσει τους ισχυρούς δεσμούς της οικογένειας, η ιερότητα των οποίων αμφισβητείται από τους ξένους, και γνωρίζει τη μητρότητα. Αρχίζει να περιπλέκει την αγάπη, τον έρωτα και να αναρωτιέται για το νόημά τους. Αποδέχεται βαθμιαία το πάθος της για τον αδερφό του Γιάννη, τον καλλιεργημένο Μηνά, το οποίο υφίσταται υπό το ωραιοποιημένο πέπλο της πνευματικής τους επικοινωνίας. Η Μαρίνα παρασύρεται από τον ενθουσιασμό της για το άγνωστο ελληνικό στοιχείο, κυνηγά τις χίμαιρές της, “πλέει σε άγνωστα νερά” και αρκεί μία μοιραία στιγμή, που προκύπτει ως επακόλουθο του παρελθόντος της, για να τη στιγματίσει και να την καταστρέψει.\nΔεν είναι ένα απλό και συνηθισμένο μελόδραμα, πρόκειται για ψυχογράφημα. Εξετάζονται ο έρωτας, η αγάπη, η ρευστότητα των συναισθημάτων, η ισχύς του ερωτικού πάθους έναντι του δεσμού αίματος και κατά πόσον ένα τέτοιο πάθος είναι φυσιολογικό. Το τελευταίο ερώτημα απασχολεί όλη την πλοκή. Δεν είναι τυχαίο ότι η αγαπημένη ηρωίδα της Μαρίνας είναι η Μήδεια. Αρχικά, σύμφωνα με τη Μαρίνα: «Η Μήδεια είναι ο φυσιολογικός άνθρωπος, που το ερωτικό πάθος του σκοτίζει το λογικό, όπως στον κάθε φυσιολογικό άνθρωπο».\nΟ Καραγάτσης είναι κατά βάση ωμός και ρεαλιστής, με μια ελαφριά δόση ρομαντισμού, όταν περιγράφει με όσο βάθος χρειάζεται τα συναισθήματα και την ελληνική φύση. Θυμάμαι πώς όταν διάβαζα την πρώτη περιγραφή της Σύρου, όπως την βλέπει η Μαρίνα, έφτανα χαρακτηριστικά η ίδια με το πλοίο στη Σύρο και μπορούσα να διαπιστώσω την αλήθεια της περιγραφής του με τα μάτια μου. Τα αρχοντικά σπίτια μέσα στο ξερό τοπίο και τα βράχια που τα έλουε το φως και το κύμα. Εντούτοις, σε κάθε περίπτωση, θα μπορούσα εύκολα να φανταστώ τη σκηνή με κλειστά μάτια. Ταυτόχρονα, το έργο είναι μια εμβάθυνση στην ατμόσφαιρα που επικρατούσε στη νεότερη Ελλάδα μετά τον μεγάλο Πόλεμο, στην κυριαρχία του θεσμού της οικογένειας, τα επιχειρηματικά ανοίγματα, τη λογοτεχνική και πνευματική ανησυχία, την ηθογραφία σε μια συντηρητική τοπική κοινωνία παρά τις κοσμοπολίτικες νύξεις. Ακόμη και αν διαφωνούσα με εκείνον σε μερικά σημεία, τον παρακολουθούσα παθητικά, σαν να παρακολουθώ κινηματογραφική ταινία.\nΠιστεύω ο Καραγάτσης αρνείται την έννοια της αγνής αγάπης ανάμεσα σε έναν άνδρα και μια γυναίκα, υπό την έννοια ότι τα συναισθήματα είναι τόσο ρευστά που μπορεί να μεταβληθούν σε μια μόνο στιγμή. Όμως, θέλουμε να συντηρούμε ορισμένα συναισθήματα και να απαρνούμαστε άλλα επιλεκτικά, λέγοντας ψέματα στον εαυτό μας και αποδεχόμενοι την ουσιαστικά ψεύτικη σταθερότητά τους. Μπορεί να σιχαινόμαστε το ψέμα, αλλά συγχρόνως τρέμουμε αυτήν την αλήθεια, μιας και ανά πάσα στιγμή μπορεί να γίνουμε έρμαια των συναισθημάτων μας χωρίς τη λογική. Και μια στιγμή ίσως τελικά να είναι μοιραία, με τη έννοια ότι ο χρόνος σταματά και δεν υπάρχει γυρισμός μετά από εκείνη. Τα πάντα αλλάζουν. Για τον Καραγάτση, η ανάγκη του ανθρώπου να αγαπήσει και να αγαπηθεί είναι ίσως μια Μεγάλη Χίμαιρα. Παρόλο που γνώριζα αδρά το τέλος, ήθελα να δω την εξέλιξη της ιστορίας και πρόκειται για ένα βιβλίο που στο τέλος μου άφησε ένα δέος, ένα περίεργο συναίσθημα συγκίνησης, θα μπορούσα να πω ακόμη και κάθαρσης…\nΠροηγούμενο Άρθρο Cheers to a New Beginning\nΕπόμενο Άρθρο Τα γερασμένα χέρια


«Ήμασταν επικίνδυνοι» | Onsports.gr\nhome ΠοδόσφαιροEuropa League«Ήμασταν επικίνδυνοι» Κοινοποιήστε\n«Ήμασταν επικίνδυνοι»\tΣυντάκτης: Παναγιώτης Τζαμπαζλής Δημοσίευση: Πέμπτη, 17 Φεβρουαρίου 2011 23.16\nΟ Βάλτερ Ματσάρι μετά την ισοπαλία της Νάπολι με την Βιγιαρεάλ, τόνισε ότι η ομάδα του ήταν πιο δραστήρια από την αντίπαλό της.\tΧωρίς ιδιαίτερες συγκινήσεις ολοκληρώθηκε η αναμέτρηση της Νάπολι με την Βιγιαρεάλ στο «Σαν Πάολο» όπου οι δύο ομάδες έμειναν στην λευκή ισοπαλία. Ο τεχνικός των «παρτενοπέι», Βάλτερ Ματσάρι τόνισε ότι η Νάπολι έφτασε πιο κοντά στη νίκη. «Θα πάμε στο Μαδριγάλ για να κερδίσουμε. Σήμερα ήμασταν πιο επικίνδυνοι. Η συμπεριφορά των παικτών μου ήταν η σωστή. Κάναμε αρκετές καθαρές ευκαιρίες. Αν λάβουμε υπόψη την δυναμικότητα του αντιπάλου μας τότε σίγουρα είναι ένα θετικό αποτέλεσμα. Αν αγωνιστούμε στην ρεβάνς με το ίδιο σκεπτικό τότε σίγουρα έχουμε ελπίδες για να προκριθούμε», είπε ο έμπειρος τεχνικός.\tΚατηγορία: Europa League


Μετέωρα: Ένας «τόπος ιερός και αναλλοίωτος» – radiopatra.gr\nΗ UNESCO έχει χαρακτηρίσει τα Μετέωρα ως «Προστατευόμενο και διατηρητέο μνημείο της ανθρωπότητας». Είναι, όμως, και ένας «Τόπος ιερός, αναλλοίωτος και απαραβίαστος». Είναι εκεί, όπου το θαύμα της φύσης συναντά το θείο.\nΤα Μετέωρα είναι το δεύτερο πιο σημαντικό μοναστικό συγκρότημα στην Ελλάδα μετά το Άγιο Όρος. Εκεί σε ένα σύμπλεγμα τεράστιων απόκρημνων και επιβλητικών βράχων φιλοξενούνται τα περίφημα μοναστήρια, λίγο έξω από την Καλαμπάκα.\nΚαι όσοι βρίσκονται εκεί, οποιαδήποτε εποχή του χρόνου, μένουν εντυπωσιασμένοι από την εικόνα που συναντούν.


Ομόφωνο ψήφισμα ΔΣ Έδεσσας για καταδίκη της επίθεσης στην οικία της βουλευτή Πέλλας Θ. Τζάκρη | Karatzova.com\nHome / ΔΗΜ.ΕΔΕΣΣΑΣ / Ομόφωνο ψήφισμα ΔΣ Έδεσσας για καταδίκη της επίθεσης στην οικία της βουλευτή Πέλλας Θ. Τζάκρη\nΟμόφωνο ψήφισμα ΔΣ Έδεσσας για καταδίκη της επίθεσης στην οικία της βουλευτή Πέλλας Θ. Τζάκρη\nΤο Δημοτικό Συμβούλιο Έδεσσας καταδικάζει απερίφραστα την επίθεση στο σπίτι της Βουλευτή Πέλλας Θεοδώρας Τζάκρη και πιστεύει σθεναρά ότι τέτοιες πράξεις δεν εξυπηρετούν τους σκοπούς της Δημοκρατίας μας.\nΤο ψήφισμα αυτό εγκρίθηκε με την αριθμ. 10/2019 απόφαση του Δημοτικού Συμβουλίου Έδεσσας στην 5η συνεδρίαση της 25ης Ιανουαρίου 2019.\nΑνώνυμος 1 Φεβρουαρίου 2019 - 4:12 μ.μ.\nΜας δουλευεις Δημαρχε;Για τις επιθεσεις υπευθυνοι ειναι εκεινοι που προκαλουν μιση και διχασμους.\nΔημητρης 2 Φεβρουαρίου 2019 - 6:42 μ.μ.\nΑυτός δεν είναι που κρέμασε πάνω στο δήμο κλειστό λόγω μακεδονιας; μας δουλεύει τώρα η αλλάζουν λόγω εκλογών οι καταστάσεις


Αναρτήθηκε από Jessica Hyde Απριλίου 04, 2020\nΣτη χώρα που πλήττεται όσο λίγες από τον κοροναϊό, ένα χωριό κατάφερε να αυτοοργανωθεί και να "κλείσει έξω" τον κοροναϊό προστατεύοντας τους κατοίκους του\nΗ Ισπανία πληρώνει βαρύ τίμημα στην εποχή του κοροναϊού. Οι νεκροί πλησιάζουν πλέον τους 12.000 και τα κρούσματα τα 125.000. Ωστόσο, ένα μικρό χωριό στην Ανδαλουσία μπορεί να υπερηφανεύεται ότι είναι «καθαρό» από τον κοροναϊό κι αυτό δεν είναι καθόλου τυχαίο.\nΣτα 500μ. υψόμετρο στην περιοχή Σιέρρα ντε Γκραζαλέμα στους λόφους της Ανδαλουσίας στέκονται τα σπίτια των 1.400 κατοίκων του χωριού Ζαχάρα ντε λα Σιέρα. Το χωριό βρίσκεται κοντά στην Σεβίλλη, τη Μάλαγα και την Κάντιθ ωστόσο την ίδια στιγμή μοιάζει και αρκετά μακριά, αποκομμένο από τον υπόλοιπο κόσμο. Δεν είναι τυχαίο άλλωστε που στο παρελθόν θεωρούνταν πόλη-φρούριο. Την εποχή του Μεσαίωνα, όταν η Ανδαλουσία άνηκε ακόμα στους Άραβες, χρειάστηκαν πολλές μάχες για να «πέσει» η Ζαχάρα ντε λα Σιέρα και οι Μαυριτανοί κάτοικοί της να εκδιωχθούν από τους Χριστιανούς στις αρχές του 15ου αιώνα.\nΑκριβώς αυτή η θέση – φυσικό οχυρό της Ζαχάρα ντε λα Σιέρα σε συνδυασμό με τις γρήγορες κινήσεις της σημερινής τοπικής αυτοδιοίκησης «οχύρωσαν» για ακόμα μια φορά το χωριό. Αυτή τη φορά όμως απέναντι σε έναν αόρατο, αλλά εξίσου θανατηφόρο εχθρό: τον Covid – 19.\nΟι πύλες κλείνουν\nΣτις 14 Μαρτίου με περισσότερα από 6.000 κρούσματα κοροναϊού στη χώρα και σχεδόν 200 θανάτους, ο πρωθυπουργός της Ισπανίας, Πέδρο Σάντσεθ, ανακοίνωσε την λήψη περιοριστικών μέτρων και απαγόρευσε την κυκλοφορία στη χώρα. Ωστόσο, ο 40χρονος δήμαρχος του Ζαχάρα ντε λα Σιέρα, Σαντιάγκο Γκάλβαν (ΦΩΤΟ), πήγε ένα βήμα παραπέρα.\nΔιέταξε αμέσως το κλείσιμο των τεσσάρων από τις πέντε πύλες του χωριού και όρισε αυστηρή φύλαξη της πέμπτης. Κανείς δεν μπορούσε να βγει ούτε να μπει χωρίς έλεγχο.\n«Ήταν μια απόφαση που δεν διστάσαμε να λάβουμε με την βοήθεια της αστυνομίας, για την προστασία των πολιτών μας. Τώρα, δύο εβδομάδες μετά δεν έχουμε κανένα κρούσμα και νομίζω ότι αυτό είναι καλό σημάδι», δηλώνει ο Γκαλβάν στο CNN την ώρα που τα κρούσματα του κοροναϊού στην υπόλοιπη χώρα κοντεύουν να ξεπεράσουν τα 125.000.\nΑπό την μοναδική πύλη του χωριού (ΦΩΤΟ) που παραμένει ανοιχτή περνούν μόνο τα οχήματα που είναι απαραίτητα για τον ανεφοδιασμό των κατοίκων. Ωστόσο και γι’ αυτά η διαδικασία που ακολουθείται μέχρι να μπουν είναι άκρως σχολαστική. Δίπλα στον αστυνομικό που φυλά 24 ώρες το 24ωρο την πύλη βρίσκονται δύο άντρες με προστατευτικές στολές και απολυμαίνουν τα διερχόμενα οχήματα πλένοντας ακόμη και τα λάστιχά τους.\n«Δεν υπάρχει αυτοκίνητο που θα περάσει από την πύλη χωρίς προηγουμένως να απολυμανθεί. Το πιο σημαντικό είναι να απολυμανθούν οι ρόδες που θα πατήσουν τους δρόμους μας», τονίζει ο δήμαρχος.\nΣτην αρχή, το χωριό έπρεπε να αντιμετωπίσει και τους τουρίστες που επισκέπτονται συχνά την γραφική περιοχή τους. Όπως λέει ο Γκαλβάν, τις πρώτες μέρες έφτασαν κάποιοι Γάλλοι και Γερμανοί τουρίστες, οι οποίοι δεν ήξεραν τα μέτρα που είχαν πάρει και γι’αυτό έπρεπε να τους διώξουν ευγενικά.\nΟι κάτοικοι της Ζαχάρα, οι περισσότεροι από τους οποίους είναι άνω των 65 ετών, βλέπουν πολύ θετικά την κίνηση του Γκαλβάν που τους έχει προστατεύσει μέχρι και σήμερα. Το ¼ των κατοίκων του χωριού είναι άνω των 65, ενώ το γηροκομείο έχει πάνω από 30 ηλικιωμένους κατοίκους. Την ίδια στιγμή τα χωριά γύρω από τη Ζαχάρα έχουν όλα κρούσματα και κάποια ακόμα και θανάτους.\nΌσοι κάτοικοι έχουν την δυνατότητα κάνουν ό, τι μπορούν για να βοηθήσουν εθελοντικά τις αρχές στο έργο τους. Ο αγρότης Αντόνιο Ατιένζα έχει παραχωρήσει στις αρχές τα μηχανήματα που διαθέτει για να φροντίζει κανονικά τις ελιές του. Τώρα λειτουργούν ως δεξαμενές για το απολυμαντικό υγρό – ένα μείγμα χλωρίνης και νερού- που χρησιμοποιείται στην πόλη. Με αυτό ο Ατιένζα βγαίνει μαζί με άλλους συντοπίτες του στους δρόμους για να τους απολυμάνουν. Κάθε Δευτέρα και Πέμπτη το απόγευμα, μια ομάδα 10 κατοίκων εθελοντών, ντυμένοι με τις προστατευτικές στολές που συνήθως φορούν για να ψεκάζουν λίπασμα στις ελιές τους, απολυμαίνει και ψεκάζει όλους τους δρόμους, τις πλατείες και τις εξωτερικές όψεις όλων των κτιρίων.\nΜάλιστα, όπως λέει ο δήμαρχος οι εθελοντές είναι τόσοι πολλοί που έπρεπε να βάλει λίστα αναμονής καθώς υπήρχαν πάρα πολλοί που ήθελαν να βοηθήσουν στις νέες υπηρεσίες που όρισε ο δήμος αυτήν την περίοδο λόγω της επιδημίας.\nΈνας ντόπιος επιχειρηματίας μαζί με τον δήμο οργάνωσαν μια υπηρεσία διανομής αγαθών. Δύο γυναίκες μεταφέρουν τρόφιμα, φάρμακα ή ό,τι άλλο χρειαστεί κανείς στα σπίτια των κατοίκων για να μειωθεί η κίνηση στους δρόμους και για να βοηθηθούν περισσότερο όσοι δεν μπορούν να βγουν. Η Αούξι και η Ιζαμπέλα δουλεύουν από τις 9.30 ως τις 14.00 και μετά πάλι από τις 17.30 ως τις 20.00 κάθε ημέρα και η λίστα με τις παραγγελίες που πρέπει να παραδώσουν καθημερινά συνεχώς μεγαλώνει. Όπως λένε οι δυο γυναίκες είναι «τα χέρια και τα πόδια των κατοίκων αυτές τις δύσκολες μέρες».\n«Είναι μεγάλη χαρά να μπορείς να βοηθάς όλους αυτούς τους ανθρώπους. Κι αυτοί είναι πολύ χαρούμενοι, επειδή δεν χρειάζεται να βγουν έξω. Νιώθουν προστατευμένοι και ασφαλείς», λέει η Αούξι, ενώ στηρίζει απόλυτα τα μέτρα που πήρε ο δήμαρχος. «Πήραν τα σωστά μέτρα την σωστή στιγμή και τώρα βλέπουμε τα αποτελέσματα», αναφέρει στο CNN από το τηλέφωνό της.\nΤην ίδια στιγμή, η ένωση γυναικών του χωριού φροντίζει όσους δεν μπορούν να φροντίσουν τον εαυτό τους, ειδικά τους ηλικιωμένους. Αφήνει φαγητό έξω από την πόρτα τους, ενώ κανονίζει κάποιες βασικές επισκευές που πρέπει να γίνουν στα σπίτια τους. Επίσης, δημιούργησαν μια σελίδα στο Facebook για να μοιράζονται αναμνήσεις και φωτογραφίες των παλιότερων κατοίκων του χωριού.\n«Είναι ένας ωραίος τρόπος για τους κατοίκους μας να εξασκούν την μνήμη τους κι γι’ αυτούς που ζουν μακριά από το χωριό να έρχονται σε επαφή με εμάς», αναφέρουν η Λουίζα Ρουίθ Λούνα, η οποία εμπνεύστηκε την ιδέα.\nΚι όταν φτάνει η νύχτα, δυο αυτοκίνητα βγαίνουν στους άδειους δρόμους της πόλης με φωτάκια και δυνατή μουσική, καλώντας τα παιδιά να βγουν στα μπαλκόνια τους, να χορέψουν και να τραγουδήσουν μαζί τους.\n«Σε κάνει τόσο χαρούμενο να τους βλέπεις να χαμογελούν και χορεύουν όταν βλέπουν το αυτοκίνητο να περνά», λέει ο δήμαρχος.\nΟι κάτοικοι της περιοχής συνήθως βγάζουν τα προς το ζην σε μικρές οικογενειακές επιχειρήσεις ή είναι ελεύθεροι επαγγελματίες και αγρότες. Στο χωριό υπάρχουν 19 εστιατόρια και μπαρ που δουλεύουν κυρίως με τους τουρίστες που επισκέπτονται συχνά την περιοχή. Φυσικά, πλέον όλα είναι κλειστά και οι τουρίστες ανύπαρκτοι. Έτσι, οι περισσότεροι από τους κατοίκους έχουν πληγεί οικονομικά σε μεγάλο βαθμό και οι δημοτικές αρχές κάνουν ό,τι μπορούν για να σταθούν στο πλευρό τους αυτή την κρίσιμη στιγμή.\n«Υπάρχουν κάτοικοι που έχουν μείνει χωρίς δουλειά και χωρίς ελπίδα. Υπάρχουν κι αυτοί που είχαν καταστήματα και έπρεπε να τα κλείσουν», αναφέρει ο Γκαλβάν.\nΉδη, ο δήμος αποφάσισε να χρησιμοποιήσει χρήματα από τα αποθεματικά των ταμείων του για να καλυφθούν οι φόροι και οι λογαριασμοί νερού και ηλεκτρικού των τοπικών επιχειρήσεων που έχουν κλείσει και των ανθρώπων που έχουν μείνει χωρίς δουλειά καθ’ όλη τη διάρκεια της επιδημίας.\nΟ Γκαλβάν λέει ότι πρόκειται για κάτι περισσότερο από απλή οικονομική βοήθεια. Είναι ο τρόπος για να μπορέσει να διατηρηθεί η κοινότητα της Ζαχάρα. Ωστόσο, ξέρει καλά πως αν όλο αυτό συνεχιστεί για πολύ ακόμα, το χωριό θα χρειαστεί βοήθεια από την Μαδρίτη ή την τοπική κυβέρνηση της Ανδαλουσίας.\n«Ο σύζυγός μου δεν θα μπορέσει φέτος να πάει να δουλέψει στα οινοποιεία της Ελβετίας, όπου πάει κάθε χρόνο και μαζεύει χρήματα για όλη τη χρονιά. Κι εγώ δεν ξέρω αν θα ανοίξει η δημοτική πισίνα όπου εργάζομαι το καλοκαίρι», αναφέρει την ίδια στιγμή στην ισπανική ιστοσελίδα Publico, μια από τις κατοίκους της Ζαχάρα, η Σάρα Ναράνιο.\nΤην ίδια στιγμή όμως λέει ότι μένουν σπίτι και ξέρουν ότι τουλάχιστον είναι ασφαλείς. Η ίδια έχει δύο παιδιά. Το πρωί βοηθά την μεγάλη της κόρη που είναι 11 χρονών να κάνει τα μαθήματά της και το απόγευμα όλοι μαζί κάνουν χειροτεχνίες με την βοήθεια δωρεάν μαθημάτων που ανεβάζουν στη σελίδα του χωριού στο Facebook.\n«Όπως βλέπετε κανείς δεν βαριέται εδώ. Δεν σταματάμε να είμαστε σε επαφή και να απασχολούμαστε δημιουργικά ακόμα κι αν ο καθένας μένει σπίτι του», αναφέρει η Σάρα.


ΑΠΟΤΕΦΡΩΣΗ ΤΩΝ ΑΝΘΡΩΠΙΝΩΝ ΣΩΜΑΤΩΝ: Αξιοπρεπής λύση ή ωμή ανακύκλωση;\nYou are here: ΑΡΧΗ ΕΝΗΜΕΡΩΣΗ Ειδήσεις ΑΠΟΤΕΦΡΩΣΗ ΤΩΝ ΑΝΘΡΩΠΙΝΩΝ ΣΩΜΑΤΩΝ: Αξιοπρεπής λύση ή ωμή ανακύκλωση;\nΠέμπτη, 12 Δεκέμβριος 2019 09:07\tΕΝΗΜΕΡΩΣΗ\t- ΕΙΔΗΣΕΙΣ\nΚατωτέρω παρατίθεται το κείμενο, το οποίο διανεμήθηκε από τις Ιερές Μητροπόλεις στους πιστούς:\n«ΑΠΟΤΕΦΡΩΣΗ ΤΩΝ ΑΝΘΡΩΠΙΝΩΝ ΣΩΜΑΤΩΝ: Αξιοπρεπής λύση ή ωμή ανακύκλωση ;»\nΤο σώμα συνιστά στοιχείο της υπόστασης του ανθρώπου, ο οποίος έχει πλασθεί κατ' εικόνα και καθ' ομοίωση του Θεού (Γέν. 1,24) με προοπτική όχι τον θάνατο, αλλά την αιωνιότητα και την ελπίδα της Ανάστασης. Η Εκκλησία θεωρεί το ανθρώπινο σώμα ως «ιερό», ονομάζοντάς το ναό του Αγίου Πνεύματος (Α ́ Κορ. 6,19). Τρανό παράδειγμα γι' αυτό από την ζωή της Εκκλησίας αποτελεί η τιμητική προσκύνηση των ιερών λειψάνων των Αγίων. Αφού το σώμα των Αγίων κοπίασε για την δόξα του Θεού, αυτοί έλαβαν ως θεία δωρεά και μετά τον σωματικό θάνατό τους χάρη, έλεος και δύναμη, με αποτέλεσμα να θαυματουργούν. Η ταφή ανήκει στην παράδοση της Εκκλησίας, η οποία έχοντας ως βάση την Ευαγγελική και Πατερική διδασκαλία σέβεται το ανθρώπινο σώμα ως δημιούργημα του Θεού, γι’ αυτό και το ενταφιασμένο σώμα γίνεται αντικείμενο φροντίδας και προσευχών. Το νεκρό σώμα το θεωρεί όχι ως «στερεό απόβλητο», όπως (κατ’ αποτέλεσμα) το αντιμετωπίζουν οι θιασώτες της αποτέφρωσης, αλλά το περιβάλλει με σεβασμό και τιμή.Τους δε ανθρώπους που φεύγουν από την ζωή η Εκκλησία τους ονομάζει κεκοιμημένους, διότι βρίσκονται σε αναμονή για να ξυπνήσουν, αφού η ανθρώπινη ζωή δεν κλείνεται σε δύο ημερομηνίες, δεν έχει την χρονική διάρκεια που γράφεται στις ταφόπλακες, και οι κεκοιμημένοι θα αναστηθούν την ημέρα της Δευτέρας και ενδόξου Παρουσίας του Κυρίου. Γι ̓αυτό και τους τόπους όπου φιλοξενούνται τα σώματα των κεκοιμημένων, και ως εκ τούτου διαθέτουν και αυτοί ιερότητα, τους ονομάζει «κοιμητήρια». Η επιλογή λοιπόν της Εκκλησίας να εναποθέτει τα κεκοιμημένα μέλη Της μέσα στην γη και σε στάση κοίμησης, συμβολίζει την προσδοκία της Ανάστασης και εκδηλώνει την αγάπη Της προς τον άνθρωπο, ακόμη και ως νεκρό.\nΑπό τους υπερασπιστές της καύσης γίνεται επίκληση «τεχνικών» λόγων (χωροταξικών, περιβαλλοντικών, οικονομικών), οι οποίοι, τουλάχιστον μέσα από μία θεολογική θεώρηση των πραγμάτων, δεν μπορούν να αποτελέσουν για τα μέλη της Εκκλησίας επαρκείς λόγους\nγια την βίαιη καταστροφή του ανθρώπινου σώματος. Εξάλλου, κράτη με πολυπληθέστερα αστικά κέντρα, όπου οι κάτοικοί τους ακολουθούν την παράδοση της ταφής (π.χ. μουσουλμάνοι), έχουν βρει λύσεις στα παραπάνω ζητήματα. Ακόμη, διατυπώνεται η άποψη, ότι καθένας πρέπει να έχει ελευθερία επιλογής ανάμεσα στην ταφή ή την καύση. Η Εκκλησία ως κοινότητα, που είναι κατ’ εξοχήν χώρος ελευθερίας, δεν καταναγκάζει κανέναν άνθρωπο να τηρεί τις παραδόσεις Της. Έχει όμως το δικαίωμα να θεωρήσει την καύση ως μεταχείριση αντίθετη προς τις αρχές, την παράδοση και τα έθιμά Της και να αποφανθεί ότι όποιος επιλέξει την καύση αυτονομείται, αφού διαφοροποιείται από βασικές διδασκαλίες και τον τρόπο της ζωής Της. Προφανώς, όσοι δεν θέλουν να ακολουθήσουν την παράδοση της Εκκλησίας, έχουν το δικαίωμα να επιλέξουν την αποτέφρωση, οπότε δεν θα τύχουν Εξοδίου Ακολουθίας (Κηδείας) από την Εκκλησία. Προβάλλεται και το παιδαριώδες επιχείρημα, ότι η Εκκλησία απορρίπτει την καύση και προτιμά την ταφή για ιδιοτελείς λόγους. Όμως πρώτον, οι Δήμοι είναι που λειτουργούν τα κοιμητήρια και εισπράττουν τα τέλη από τους τάφους και τα οστεοφυλάκια. Δεύτερον, εάν η Εκκλησία έθετε ως προτεραιότητα οποιοδήποτε (δήθεν) οικονομικό όφελος, θα έπραττε το αντίθετο και θα προέτρεπε τους ορθόδοξους κληρικούς να ψάλουν την Νεκρώσιμο Ακολουθία και για όσους αποτεφρώνονται. Επιπλέον υποστηρίζεται ότι η σύγχρονη αποτέφρωση είναι περισσότερο «αξιοπρεπής» για το ανθρώπινο σώμα από την ταφή. Προς τον σκοπό αυτό γίνεται σύγκριση της σύγχρονης αποτέφρωσης όχι με την ταφή καθ' εαυτήν ως νεκρικό έθιμο, αλλά με τα κακώς κείμενα, τα φαινόμενα εκμετάλλευσης ή την απαξιωτική μεταχείριση σε διάφορα δημοτικά κοιμητήρια (π.χ. κορεσμένα κοιμητήρια, υψηλά δημοτικά τέλη, εκταφές με τρόπο που δεν τιμά τον νεκρό). Αυτή όμως δεν είναι ορθή βάση σύγκρισης. Η απάντηση στο επιχείρημα αυτό θα πρέπει να είναι η απαίτηση των πολιτών να βελτιωθούν οι συνθήκες στα δημοτικά κοιμητήρια, να ιδρυθούν νέα κοιμητήρια, να υπάρχει τιμητική, αξιοπρεπής και ανθρώπινη μεταχείριση των νεκρών και των συγγενών τους από τις αρμόδιες δημοτικές υπηρεσίες και όχι η αποτέφρωση.Γι’ αυτό και είναι σημαντικό, όσοι δεν θέλουν να ακολουθήσουν την παράδοση της Εκκλησίας, να έχουν πλήρη ενημέρωση για το περιεχόμενο της αποτέφρωσης, ώστε να κρίνουν εάν πράγματι είναι τιμητική για το ανθρώπινο σώμα, πριν προβούν στην επιλογή αυτή.\nΠροβάλλεται ότι η αποτέφρωση, όπως γίνεται σήμερα, ανήκει δήθεν στην αρχαία ελληνική παράδοση, γιατί σε πολλές πόλεις οι αρχαίοι Έλληνες έκαιγαν τα σώματα των νεκρών. Όμως, στις αρχαίες πόλεις-κράτη συνηθιζόταν είτε η ταφή είτε η καύση των νεκρών σωμάτων και ακολούθως η ταφή των οστών που απέμεναν από την πυρά. Δηλαδή, ακόμα και στην περίπτωση της καύσης στην αρχαία Ελλάδα, ακολουθούσε πάντοτε η ταφή του σκελετού και οι ταφικές τιμές προς τον νεκρό. Μέχρι σήμερα η αρχαιολογική σκαπάνη βρίσκει ταφές με σκελετούς ή με καμμένα οστά (λ.χ. τοποθετημένα σε νεκρικές λάρνακες ή αγγεία) μαζί με σημαντικά κτερίσματα, που συνόδευαν τον νεκρό, δείγμα της θρησκευτικότητας και του σεβασμού των αρχαίων Ελλήνων στους νεκρούς τους. Αυτή είναι η πολιτιστική παράδοση της χώρας μας. Η σύγχρονη αποτέφρωση, όπως αναλύεται κατωτέρω, δεν έχει καμία σχέση με την καύση των νεκρών στην αρχαία Ελλάδα.\nΣήμερα πλανάται από κερδοσκόπους η ψευδής εικόνα, ότι δήθεν η αποτέφρωση γίνεται με απλή καύση του σώματος στην πυρά, όπως σε ορισμένες περιπτώσεις γινόταν στην αρχαιότητα. Αυτό είναι αναληθές. Κατά την σύγχρονη διαδικασία της –κατ' ευφημισμόν– «αποτέφρωσης», μετά από την καύση του νεκρού σε κλίβανο ο ανθρώπινος σκελετός ρίχνεται σε ηλεκτρικό σπαστήρα (μίξερ, cremulator), θρυμματίζεται και μετατρέπεται σε σκόνη. Ειδικότερα η αποτέφρωση διεξάγεται σε δύο φάσεις:\nβ) Στην δεύτερη φάση συλλέγονται τα οστά από τον κλίβανο και ρίχνονται σε μίξερ (σπαστήρα οστών, cremulator). Το μίξερ κονιορτοποιεί τον σκελετό και τον μετατρέπει σε σκόνη. Η σκόνη συλλέγεται σε δοχείο («τεφροδόχο») και παραδίδεται στους οικείους του νεκρού.\nΕπομένως, όταν σήμερα γίνεται λόγος για «αποτέφρωση», δεν κυριολεκτείται ο όρος. Ούτε οι συγγενείς παραλαμβάνουν την «τέφρα» του νεκρού από το αποτεφρωτήριο. Αυτό που παραλαμβάνουν δεν είναι το προϊόν της καύσης (τέφρα, στάχτη), αλλά η σκόνη (τρίμματα) από τα οστά, τα οποία ρίχθηκαν σε σπαστήρα οστών (μίξερ) μετά την καύση. Από την άποψη αυτή, η σύγχρονη «αποτέφρωση νεκρών» δεν διαφέρει και πολύ από την «ανακύκλωση απορριμμάτων». Είναι σαφές ότι, τουλάχιστον για το ήθος της Εκκλησίας μας, αυτή η διαδικασία μηχανικού αφανισμού του σώματος δεν τιμά τον νεκρό. Η Εκκλησία αρνείται ότι είναι αξιοπρεπές για τον κεκοιμημένο άνθρωπο να καεί σε κλίβανο και να θρυμματισθεί σε μίξερ. Σε ό,τι αφορά στην διαχείριση της «τέφρας», η νομοθεσία (νόμος 4368/2016 άρθρο 92, ΦΕΚ Α ́ 21/2016) την υποβιβάζει στην κατηγορία των ιδιωτικών απορριμμάτων. Η μετέπειτα τύχη της «τέφρας» αποτελεί ιδιωτική υπόθεση των συγγενών, χωρίς κρατικό έλεγχο προστασίας του περιβάλλοντος και της δημόσιας υγείας (π.χ. τροφικής αλυσίδας). Επιτρέπεται στους συγγενείς (εάν θέλουν να αποφύγουν τα έξοδα φύλαξης της τεφροδόχου σε κοιμητήριο ή αποτεφρωτήριο) να σκορπίσουν την «τέφρα», είτε ελεύθερα στην θάλασσα είτε σε περιοχή εκτός σχεδίου πόλης (αδιάφορο αν είναι κατοικημένη ή καλλιεργούμενη), είτε να ρίξουν την τεφροδόχο στην θάλασσα, υπό τον όρο ότι το σκεύος μπορεί να διαλυθεί στο νερό. Δεν προβλέπεται κανένας έλεγχος από κρατική ή δημοτική υπηρεσία προς διασφάλιση της δημόσιας υγείας και απόκειται στην νομιμοφροσύνη και ευαισθησία των συγγενών, εάν και πώς θα τηρήσουν τις παραπάνω επιλογές του νόμου. Πρακτικά, δηλαδή, μετά από την παράδοση της τεφροδόχου στην οικογένεια του νεκρού, η τύχη της αγνοείται από το Κράτος.\nΑσφαλώς υπάρχουν άνθρωποι, που δεν αποδέχονται την κοινή Πίστη και Ζωή του Σώματος του Χριστού ή επιλέγουν κατά το δοκούν ποιους κανόνες και παραδόσεις της Εκκλησίας θα ακολουθούν. Ακριβώς επειδή η Εκκλησία σέβεται την ελευθερία της επιλογής τους να παραδοθούν στην πυρά, είτε επιθυμούν Κηδεία είτε όχι, παρόμοια και εκείνοι οφείλουν να αναγνωρίσουν την ελευθερία της Εκκλησίας να μην υποχρεωθεί να τελέσει Εξόδιο Ακολουθία για κάποιον, που αποφάσισε να μην ανήκει καθόλου ή να ανήκει επιλεκτικά στην Εκκλησία, αφού απορρίπτει ορισμένες από τις νεκρικές Της παραδόσεις, όπως την ταφή. Διαφορετική είναι η αντιμετώπιση της Εκκλησίας προς εκείνους, οι οποίοι ακούσια ή μαρτυρικά (π.χ. στις καταστροφικές πυρκαγιές) γνώρισαν τέτοιο σκληρό θάνατο και φυσικά τίποτα και κανείς δεν θα μπορέσει να «εμποδίσει» τον Θεό, στην Δευτέρα Παρουσία, να αναστήσει τους ανθρώπους, τόσο από τα οστά, όσο και από την τέφρα τους. Πρέπει, όμως, να κατανοήσουν όλοι, ακόμη και εάν δεν είναι μέλη της Εκκλησίας ή «αρνούνται την αθανασία» ή ψάχνουν τρόπους όσο το δυνατόν πιο «ανώδυνου» χειρισμού του θανάτου, ότι η απανθράκωση του σώματος και η σύνθλιψή του αποτελεί εκδήλωση που κατ’ ουσίαν «βεβηλώνει» την ανθρώπινη ύπαρξη. Για την Εκκλησία ο κάθε άνθρωπος είναι «κατ' εικόνα Θεού» πλασμένος. Τα νεκρά σώματα δεν είναι απορρίμματα! Δενείναι άχρηστα αντικείμενα, τα οποία πρέπει να παραδοθούν στην φωτιά και στον θρυμματισμό, δηλαδή σε ένα βίαιο αφανισμό. Η Εκκλησία αρνείται την καύση, επειδή αρνείται το αμετάκλητο ανθρώπινο τέλος και την βία προς το ανθρώπινο πρόσωπο. Είναι τραγικό να καίμε και να κονιορτοποιούμε ό,τι έχει αληθινή αξία. Η Εκκλησία επιλέγει και εφαρμόζει την ταφή, διότι σέβεται το σώμα του κεκοιμημένου ανθρώπου, έχει πίστη και ελπίδα στο αιώνιο μέλλον και αναθέτει στην φύση την ευθύνη της φθοράς του φυσικού παρόντος του ανθρώπου.\nΑπάντηση Σεβ. Μητροπολίτου Ηλείας κ.κ. ΓΕΡΜΑΝΟΥ σε δημοσίευμα της τοπικής εφημερίδας ΠΡΩΙΝΗ για την καύση των νεκρών\nΤελευταία Ενημέρωση ( Δευτέρα, 16 Δεκέμβριος 2019 11:45 )


Δραματική έκκληση από το Κοινωνικό Ιατρείο Βύρωνα | Enallaktikos.gr\nΔύο δραματικές εκκλήσεις απευθύνει το Κοινωνικό Ιατρείο Φαρμακείο Βύρωνα (ΚΙΦΒ), καθώς δύο ανασφάλιστοι συμπολίτες μας, χρειάζονται άμεσα φάρμακα, που δεν δύνανται να αγοράσουν.\nΕιδικότερα, «μακροχρόνια άνεργη και ανασφάλιστη, έχει άμεση ανάγκη από ενέσιμο φάρμακο PROLIA. Το φάρμακο αυτό κοστίζει 257,00 ευρώ και ο ασθενής αδυνατεί να το αγοράσει».\nΕπιπλέον, ζητείται «επειγόντως το φάρμακο VIREAD για ανασφάλιστο ασθενή με ηπατίτιδα». Το ΚΙΦΒ παρακαλεί όποιον μπορεί να βοηθήσει, να επικοινωνήσει, είτε τηλεφωνικώς, είτε στέλνοντας μήνυμα στο ηλεκτρονικό ταχυδρομείο.\nΤηλέφωνο: 210-7628209 + 6977.747431 E-mail: [email protected]\nΑλληλέγγυα υγεία, Δομές Αλληλεγγύης Υγείας, δωρεά φαρμάκων, κοινωνικα φαρμακεία, κοινωνικό ιατρείο φαρμακείο, Κοινωνικό φαρμακείο, φάρμακα, φάρμακο


Η Τζόντυ Φόστερ επιστρέφει με το "Hotel Artemis"\nΗ Τζόντυ Φόστερ επιστρέφει με το “Hotel Artemis”\n11 Ιουνίου 2018 • Posted under: Cinenews, ΠΟΛΙΤΙΣΜΟΣ\tby thpapan\nΕτικέτες:Κατερίνα Παπαγεωργίου, Τζόντυ Φόστερ\nΜετά από κινηματογραφική αποχή πέντε χρόνων, και την τελευταία της επιτυχία στην ταινία “Elysium” με συμπρωταγωνιστή της τον Ματ Ντεημον, η πολυβραβευμένη ηθοποιός Τζόντυ Φόστερ, (δυο φορές με Οσκαρ), επιστρέφει στον κινηματογράφο με την περιπέτεια “Hotel Artemis” σε σκηνοθεσία και σενάριο του Ντρου Πιρς που βγαίνει στις ελληνικές κινηματογραφικές αίθουσες στις 14 Ιουνίου. Κοντά της οι ηθοποιοί: Σοφία Μπουτέλα, Στέρλινγκ Μπράουν, Τζεφ Γκόλντμπλαμ,Τζένι Σλέιτ κ.α.\nΤο “Hotel Artemis” όπου εύκολα κανείς μπαίνει δύσκολα όμως …βγαίνει, είναι ένα μυστικό νοσοκομείο τελευταίας τεχνολογίας χωρίς…επισκεπτήριο, όπου με μότο την εμπιστοσύνη και τους κανονισμούς νοσηλεύονται αποκλειστικά εγκληματίες. Διοικείται για 22 χρόνια από την νοσοκόμα Τζόντυ Φόστερ που τα καταφέρνει εξαιρετικά ακόμα και στην πιο δύσκολη περίπτωση.\nΗ ταινία μας μεταφέρει λίγα χρόνια μπροστά στο 2028 όπου στο Λος Αντζελες έχουν ξεκινήσει βίαιες ταραχές. Από την ανταλλαγή πυροβολισμών με αστυνομικούς τραυματίζονται μέλη μιας συμμορίας ληστών που καταφεύγουν για να σωθούν στο “Hotel Artemis” όπου όμως επίσης έχει καταφύγει ένας τραυματισμένος αστυνομικός ικετεύοντας την νοσοκόμα …Τζόντυ να τον δεχθεί παραβαίνοντας τον κανονισμό του νοσοκομείου.\nΤαυτόχρονα φθάνουν στο νοσοκομείο ο αρχιμαφιόζος ιδιοκτήτης του με τον εκρηκτικό γιο του, μια λάγνα γαλλίδα δολοφόνος και ένας ναρκισσιστής έμπορος όπλων!\nΤο Copertone έκανε την αρχή ο Σκορτσέζε έδωσε την ευκαιρία!\nΗ αμερικανίδα ηθοποιός Τζόντυ Φόστερ από το Λος Αντζελες, φλερτάρει με την κάμερα από τα δυο της χρόνια συμμετέχοντας σε τηλεοπτικές σειρές και διαφημίσεις ανάμεσα τους η τηλεοπτική για το αντιλιακό “Coppertone”. Οι σινεφίλ την πρωτογνώρισαν το 1974 μέσα από την ταινία που γύρισε στα δώδεκα χρόνια της “Η Αλίκη δεν μένει πια εδώ” έργο του Μάρτιν Σκορσέζε με Κρις Κριστόφερσον, Χάρβει Καιτελ, και Ελεν Μπέρνστιν η οποία κέρδισε και το Οσκαρ Α΄γυναικείου ρόλου για την ερμηνεία της.\nΕνθουσιασμένος ο Σκορτσέζε με την απόδοση της μικρής Τζόντυ αποφάσισε στην επόμενη ταινία του “Ο Ταζιτζής” που γύρισε δυο χρόνια αργότερα το 1976, να της εμπιστευτεί τον ρόλο μιας έφηβης πόρνης πλάι στον “ταξιτζή και βετεράνο του Βιετνάμ” Ρόμπερτ Ντε Νιρο, την Σύμπιλ Σέπαρντ και τον Χάρβει Καιτέλ. Η ερμηνεία της μικρής τότε Τζόντυ ήταν τόσο φανταστική που τελικά της χάρισε την πρώτη της υποψηφιότητα για Οσκαρ Β΄γυναικείου ρόλου! Ηταν μόνο 14 χρόνων!\n“Δεν μεγάλωσα θέλοντας να γίνω ηθοποιός” δηλώνει σε συνεντεύξεις της “δεν θυμάμαι ποτέ να μην είμαι ηθοποιός!”.\nΣ΄εκείνα τα χρόνια του σχολείου, η Τζόντυ είχε επίσης πρωταγωνιστήσει στην ταινία του Αλαν Πάρκερ “Bagsy Malone” που μας μεταφέρει στην δεκαετία του τριάντα κι όπου οι γκάγκστερς αντί για σφαίρες στα πιστόλια τους έχουν …γιαούρτι!\nΑποφοιτώντας από το Yale με υποτροφία\nΗ Τζόντυ Φόστερ παρά τις ατέλειωτες ώρες προσήλωσης που απαιτούσαν τα γυρίσματα των ταινιών που ακολούθησαν, κι όπου στις περισσότερες περιπτώσεις είχε πρωταγωνιστικό ρόλο, έδειχνε να τα πηγαίνει πολύ καλά στις πανεπιστημιακές της σπουδές στο Yale όπου σπουδάζοντας αγγλική φιλολογία αποφοίτησε με υποτροφία το 1985. Ακολούθησαν σαράντα μεγάλοι ρόλοι ανάμεσα τους κι εκείνοι που της χάρισαν δυο Οσκαρ στις ταινίες “Κατηγορούμενοι” (1988) του Τζόναθαν Κάπλαν και “Η σιωπή των αμνών” (1991) του Τζόναθαν Ντέμι.\nΌταν η Τζούντυ ξεκινά να σκηνοθετεί\nΜε το που γυρίζει την “Σιωπή των Αμνών” η δραστήρια και τελειομανής ηθοποιός αποφασίζει να ασχοληθεί και με την σκηνοθεσία περνώντας πίσω από την κάμερα.Ετσι το 1991 γυρίζει την πρώτη της ταινία “Ο μικρός Κύριος Τέιτ”. Τέσσερα χρόνια αργότερα σκηνοθετεί το “Πίσω στο σπίτι για τις διακοπές” με την Χόλυ Χάντερ και τον Ρόμπερτ Ντάουνι Τζούνιορ.\nΣήμερα έχει πλέον ιδρύσει την δική της εταιρία παραγωγής, Egg Pictures, τονίζοντας πως ο λόγος που αποφάσισε να γυρίζει ταινίες είναι γιατί έχει να πει πράγματα, να καταλάβει ποια πραγματικά είναι αλλά και να εξελιχθεί ως άνθρωπος.\nΤο μόνο, όπως λέει, που δεν πρόκειται να κάνει στον χώρο της έβδομης τέχνης είναι ταινίες με σούπερ ήρωες, δεν της άρεσαν ποτέ.\nΤελευταία ταινία της είναι το δραματικό μηντιακό θρίλερ “Money Monster” (2016) με Τζορτζ Κλουνει και Τζούλια Ρόμπερτς.\nΤζόντυ Φόστερ και Μελ Γκίμπσον: Αγάπη για πάντα\nΣτη συναισθηματική της ζωή η Τζόντυ Φόστερ προχωράει αγνοώντας την κριτική των γύρω της και τα σχόλια που ακούγονται από την ημέρα που δημόσια παραδέχθηκε πως είναι ομοφυλόφιλη. Μέλημα της είναι να ακολουθεί βήματα που την κάνουν ευτυχισμένη.\nΑγνοεί και εκείνους που πίσω από την πλάτη της λένε πως βιολογικός πατέρας των δυο αγοριών της είναι ο Μελ Γκίμπσον γιατί του μοιάζουν και τυχαίνει να είναι αγαπημένος της φίλος απο την εποχή που είχαν παίξει μαζί στο “maverick.” Τότε η Τζόντυ είχε δηλώσει:”Ηξερα από την πρώτη στιγμή που τον είδα ότι θα τον αγαπώ για όλη μου τη ζωή”.\nΗ γνωστή ηθοποιός δεν τσιγκουνεύεται τις καλές κουβέντες για εκείνους που αγαπάει. Ετσι πριν μερικά χρόνια κατα τη διάρκεια της απονομής βραβείων στις “Χρυσές Σφαίρες” είχε επίσης ευχαριστήσει και την επι χρόνια σύντροφο της Σίντνει Μπέρνανρντ με την οποία ηταν μαζί από το 1993 μέχρι το 2008 : “Σ΄ευχαριστώ Σιντ.Είμαι περήφανη για τη μοντέρνα οικογένεια μας, για τους υπέροχους γιους μας, είναι ο λόγος για τον οποίο αναπνέω και ζώ”.\nΥποθέτω πως θα έρθει η στιγμή που η καριέρα, οι έρωτες, οι επιτυχίες και τα αδιέξοδα της Τζόντυ Φόστερ θα μας ταξιδέψουν μέσα από μια σημαντική βιογραφική ταινία καθώς η ζωή της πραγματικά είναι μυθιστορηματική και θα άξιζε να ειπωθεί, αν η ίδια η ηθοποιός το αποφάσιζε.\nΗ «2η Μαθητική Γιορτή» στον πολυχώρο «Κώστας Κωσταράκος»\nΜε πρωτοβουλία του Δημάρχου Βασίλη Μιχαλολιάκου και σε συνεργασία με τη Διεύθυνση Παιδείας και Δια Βίου Μάθησης του Δήμου, πραγματοποιείται η «2η Μαθητική Γιορτή» του Δήμου Πειραιά με τη συμμετοχή χορευτικών, χορωδιακών και μουσικών συγκροτημάτων των σχολείων της πόλης, με σκοπό την ανάδειξη της καλλιτεχνικής αγωγής και της δημιουργικότητας των[…]\nTo Εθνικό Θέατρο θα παρουσιάσει για πρώτη φορά στην ιστορία του, ένα από τα εμβληματικότερα θεατρικά κείμενα του εικοστού αιώνα, το έργο του Άρθουρ Μίλλερ «Ψηλά από τη γέφυρα». Η παράσταση


Κώστας Πλεύρης ...Δρομοκαΐτειο; - JUNGLE-Report\nHome » Εθνικά ορθή ιστοριογραφία » Κώστας Πλεύρης » ΣΑΤΙΡΑ » Κώστας Πλεύρης ...Δρομοκαΐτειο;\nΕθνικά ορθή ιστοριογραφία Κώστας Πλεύρης ΣΑΤΙΡΑ\n29 Φεβ 2008 , 12:18 π.μ.\nΠρόσφατα, ένας από τους αγαπημένους πρωταγωνιστές του JUNGLE-Report, o Κώστας Πλεύρης συγκεκριμένα, έδωσε συνέντευξη στον Θανάση Ζαχαριάδη (φανταστείτε σκηνικό τώρα), με σκοπό η συνέντευξη αυτή να ανεβεί στο youtube.\nΓια όσους δεν ξέρουν, στο youtube έχει μαζευτεί ένα τσούρμο από παιδάκια στο κανάλι του Ζαχαριάδη που διψούν για τις ρατσιστικές και εθνικιστικές σαχλαμάρες του Κώστα Πλεύρη.\nΤον αποκαλούν και "δάσκαλο" κιόλας.\nΟ Ζαχαριάδης, αυτές τις ρατσιστικές και εθνικιστικές σαχλαμάρες, τους τις παρέχει πλουσιοπάροχα (πάνω από 100 βίντεο), και επειδή ο μέγας θιασώτης του ναζισμού έχει απομονωθεί από τα κανάλια, βρέθηκε μέσω του youtube τρόπος να συνεχίσει να σπέρνει το δηλητήριό του, αλλά και για να ξεσπάσει επιτέλους ο έρμος μετά το μεγάλο φιάσκο που υπέστη με την καταδίκη του προ μερικών μηνών.\nΓια να προαναγγείλει τη συνέντευξη αυτή ο Θανάσης Ζαχαριάδης, έφτιαξε ένα trailer κατ' αυτόν τον τρόπο, λες και θα διαφήμιζε το Rocky VII.\nΤο trailer αυτό περιέχει μόνο μερικές φράσεις από τη συνέντευξη του Κώστα Πλέυρη.\nΦράσεις παντελώς ανούσιες με εμπρηστικό και τσαμπουκαλίδικο περιεχόμενο, ότι δηλαδή διψάνε να ακούσουν τα αυτιά του κάθε εθνικοφρενούς θηλαστικού.\nΕμείς βέβαια, βλέποντας αυτό το Πλεύρης-Rocky VII trailer, δεν αντέξαμε από τη συγκίνηση και σπεύσαμε προς τιμήν του να το τελειοποιήσουμε προσθέτοντας μερικές απαραίτητες λεπτομέρειες (σιγά που θα χάναμε ευκαιρία δηλαδή).\nΚαι άντε ωρέ Κώστα Πλεύρη να αφήσουμε ασχολίαστο τον τσαμπουκά σου, που σου γούσταρε εσένα άριε άντρακλα βαρύ και ασήκωτε των εφτά γραμμαρίων, να γράψεις το βιβλίο, για το οποίο κυκλοφορείς έξω με αναστολή.\nΆντε να αφήσουμε και τα "ηττοπαθείς" και "ψοφοδεείς".\nΣτα περί ψυχοπαθών θα επανέλθουμε στο τέλος.\nΘα αφήσουμε κατά μέρους και την προθυμία σου να αποζητάς τόσο εύκολα τον πόλεμο. Ήτοι την προθυμία σου να δεις να κυλάει αίμα, όχι μόνο στρατιωτών, αλλά και γυναικών, παιδιών, γερόντων. Ξέρεις εσύ πως είναι οι πόλεμοι, μιάς και είσαι και διαβαστερός..\nΕκεί όμως με τον Νίμιτς, τι σε έπιασε ωρέ Κωνσταντή και τον διώχνεις;\nΚαι τουρκιστί μάλιστα;\nΤι είπε ο Νίμιτς; Ο Αλέξανδρος ήταν σφαγέας. Την άποψη του είπε ο άνθρωπος.\nΓιατί τον σιχτιρίζεις;\nΚαι αν το δούμε και αντικειμενικά, ναι μεν μέγας και άξιος στρατηγός, ήρωας κλπ...\nΌμως... ο Αλέξανδρος δεν έφτασε ως τις Ινδίες σπέρνοντας τουλίπες. Έτσι δεν είναι;\nΚαι ούτε είχε ο Νίμιτς τη δική σου τύχη, μέγα ιστορικέ Κωνσταντή, να απομουμιοποιηθεί διαβάζοντας συνεχώς βιβλία με την Εθνικώς Ορθή Ιστορία, όπου οι Έλληνες πάντα σφάζουν πολιτισμένα και με το γάντι, ενώ οι ίδιοι σφάζονται από τους ξένους πάντα με βάρβαρο τρόπο.\nΑλλά και στους Έλληνες κάνεις διακρίσεις Κωνσταντή αχ Κωνσταντή.\nΜόνο οι εθνικόφρονες Έλληνες σφάζουν πολιτισμένα. Οι κομμουνιστές στο βιβλίο σου "Η Ελλάς ξεχνά τη σημαίνει Αριστερά" βάρβαροι δεν είναι;\nΈλληνες βάρβαροι για την ακρίβεια που έσφαζαν βάρβαρα.\nΟι γερμανοτσολιάδες, ταγματασφαλίτες κλπ, ήταν σαν κι αυτούς του Αλεξάνδρου.\nΜε το γάντι και πολιτισμένα.\nΕίσαι καλά Κωνσταντή;\nΤον Νίμιτς όμως δεν μας είπες γιατί σιχτιρίζεις.\nΤην άποψη του είπε ο άνθρωπος. Δεν είπε να στήσει τους Εβραίους μπροστά από εκτελεστικό απόσπαμα.\nΕσύ δεν ήσουν, Κωνσταντή, που τις προάλλες κλαιγόσουν για το δικαίωμα της ελευθερίας των "απόψεών" σου;\nΤον Νίμιτς γιατί τον σιχτιρίζεις από την Ελλάδα λόγω της απόψεώς του, Κωνσταντή;\nΠου να στα λέμε όμως τώρα και τι άλλο θυμηθήκαμε.\nΕσύ δεν ήσουν ωρέ μέγα υπέρμαχε της ελευθερίας του λόγου Κωνσταντή, που το 1992 έτρεχες στα δικαστήρια για να καταθέσεις ώστε να απαγορευτεί το βιβλίο "Τα Βαλκάνια, το μακεδονικό και η εργατική τάξη";\nΑυτή είναι η ελευθερία των απόψεων για σένα ωρέ Κωνσταντή; Να ακούγονται μόνο οι δικές σου "απόψεις";\nΔε μας τα λες καλά Κωνσταντή.\nΜόνο έτσι εξηγείται η περίπτωση σου Κωνσταντή:\nΗ ατυχία για σένα όμως, είναι ότι και στις δύο περιπτώσεις η ψυχοπάθεια είναι μέσα.\nΣτην πρώτη περίπτωση, ούτως ή άλλως.\nΣτη δεύτερη εξυπακούεται.\nLabels: Εθνικά ορθή ιστοριογραφία, Κώστας Πλεύρης, ΣΑΤΙΡΑ


Home/ΠΟΛΙΤΙΚΗ/Επίθεση Τσίπρα στην κυβέρνηση για κορωνοϊό: Τα έκαναν όλα λάθος, γυρίσαμε στο μηδέν και κουνάνε το δάχτυλο\nΣε μακροσκελή ανάρτησή του στο Facebook σημείωσε: «Όλοι μας ανταποκριθήκαμε σε μια δύσκολη συνθήκη και η χώρα προσωρινά τα κατάφερε. Περιορίσαμε όσο το δυνατόν την εξάπλωση του ιού και προστατεύσαμε τους συμπολίτες μας που ανήκουν σε ευπαθείς ομάδες. Και κυρίως, προστατεύσαμε το ΕΣΥ που άντεξε γιατί δεν επιβαρύνθηκε πέραν των ορίων του. Αυτή τη συλλογική επιτυχία, η κυβέρνηση και ο κοςΜητσοτάκης προσωπικά, επιχείρησαν με χυδαίο τρόπο να την κεφαλαιοποιήσουν πολιτικά. «Ευτυχώς που είμαστε εμείς και σας σώσαμε», ήταν τα βασικό μήνυμα που εξέπεμπαν σε κάθε τους εμφάνιση».\n«Είχαν τρεις μήνες να σχεδιάσουν το άνοιγμα του τουρισμού με ασφάλεια, σε μια χώρα που αν είχε, ειδικά φέτος, κάτι επιπλέον να παρουσιάσει, ήταν τα θετικά αποτελέσματα από τη μη εξάπλωση του ιού. Και αντί αυτό να το αξιοποιήσουν, διασφαλίζοντάς το με ειδικά πρωτόκολλα και όρους, άνοιξαν τα πάντα όπως να ‘ναι. Χωρίς σχέδιο, χωρίς αποτελεσματικά μέτρα προφύλαξης» σημείωσε.


Στέφανα γάμου "Pearls" | Cosmos Events\nΚατά την αρχαία ελληνική μυθολογία τα μαργαριτάρια ήταν τα δάκρυα των θεών. Πιστευόταν επίσης ότι φορώντας μαργαριτάρια απέτρεπε τις γυναίκες απ’ το να κλάψουν την ημέρα του γάμου τους. Παραδοσιακά τα μαργαριτάρια συμβολίζουν την αθωότητα και την αγνότητα. Τα στέφανα "Pearls" σχηματίζουν μια σειρά από μαργαριτάρια όταν ενωθούν μεταξύ τους. Τα στέφανα LakaLuka έχουν διάμετρο 17εκ. Η κορδέλα που ενώνει τα δύο στέφανα είναι περίπου 120εκ. Κάθε ζευγάρι από στέφανα αποτελείται από δύο πανομοιότυπα στέφανα που εφαρμόζουν τέλεια το ένα στο άλλο. Κάθε στέφανο είναι συμπληρωματικό με το ζευγάρι του, έτσι όταν ενωθούν δημιουργούν ένα ενιαίο στέφανο, σχηματίζοντας ένα τέλειο κύκλο σε μια νέα μορφή. Η ένωση αυτή των στεφάνων αντιπροσωπεύει την ένωση δύο ανθρώπων. Μέγεθος: 17εκ. διάμετρος, 0,8εκ. ύψος


Ό,τι καλύτερο μπορούσε – dimart\n6 Οκτωβρίου 2015 dimartblog Επιστήμη 3 Σχόλια\nΤο Nόμπελ Ιατρικής, το φάρμακο για τη μαλάρια, οι Βιετκόνγκ, ο Μάο κι οι Βρωμεροί Εννιά\nΤι σχέση έχει το (μισό) Νόμπελ Ιατρικής που ανακοινώθηκε χτες με τους Βιετκόνγκ και την Πολιτιστική Επανάσταση του Μάο; Το 1967 ο Μάο δέχτηκε ένα ακόμη αίτημα βοήθειας από τον Χο Τσι Μινχ. Ο σύμμαχός του, ηγέτης του Βορείου Βιετνάμ, πολεμούσε εδώ και χρόνια με τους αντάρτες του Βιετκόνγκ και τη βοήθεια της Κίνας και της Σοβιετικής Ένωσης στον γνωστό πόλεμο, έναν αγώνα ζωής και θανάτου με τις ΗΠΑ για τον έλεγχο του Νότιου Βιετνάμ, σε ένα από τα πιο διάσημα πεδία μάχης του Ψυχρού Πολέμου. Ο πόλεμος για τον κομμουνιστικό Βορρά έπαιρνε δυσμενή τροπή γιατί οι Αμερικανοί με τη συντριπτική τους στρατιωτική υπεροχή είχαν χτυπήσει και διαλύσει όλες τις βάσεις των Βιετκόνγκ στο νότο. Όλες οι εξορμήσεις έπρεπε πια να ξεκινούν από το βορρά και να καλύπτουν όλο το «μονοπάτι Χο Τσι Μινχ», 1600 χιλιόμετρα άγριας ζούγκλας. Όπου ανάμεσα στις άλλες κακουχίες οι αντάρτες (ή οι Βόρειοβιετναμέζοι στρατιώτες, που ήταν ένα και το αυτό) είχαν να αντιμετωπίσουν έναν θανατηφόρο φθοροποιό εχθρό εκτός των αμερικανών πεζοναυτών, των μυδραλιοβόλων από τα ελικόπτερα τους και τις ναπάλμ από τα Φάντομ τους: τα κουνούπια και την ελονοσία, την μαλάρια που μετέφεραν. Οι απώλειες της ελονοσίας ήταν πολύ μεγαλύτερες, παρότι οι ταινίες που μας έμαθαν τον πόλεμο του Ναμ, δεν την αναφέρουν πουθενά. Ούτε στους τίτλους τέλους. Σε πολλες περιπτώσεις, 1000 Βιετκόνγκ έφταναν κατάκοποι κι άρρωστοι σε ένα πεδίο μάχης, έδιναν μια μάχη με τους Αμερικανούς με απώλειες πχ, 100 ανταρτών και γύρναγαν στη βάση μόνο 100, αφού 800 πέθαιναν από μαλάρια στο δρόμο για το καταφύγιο μέσα στη ζούγκλα.\nΟι Βιετναμέζοι ζήτησαν από τον Μάο, όπλα, πυρομαχικά, τρόφιμα και ένα καλό φάρμακο για την ελονοσία. Κυρίως αυτό. Αλλά τέτοιο φάρμακο δεν υπήρχε. Υπήρχαν φάρμακα, υπήρχε η κινίνη, αλλά και δεν μπορούσαν εύκολα να κατασκευαστούν σε μεγάλες ποσότητες στην Κίνα της εποχής, αλλά κυρίως —κι αυτό ήταν το θέμα— ήταν προβληματικά και το πλασμώδιο, το μικρόβιο της ελονοσίας είχε αποκτήσει απεναντί τους ανθεκτικότητα.\nΣτην Κίνα τότε μόλις είχε ξεκινήσει η Μεγάλη Προλεταριακή Πολιτιστική Επανάσταση. Ανάμεσα στα αλλα εξωφρενικά, εκατομμύρια νεολαίοι ερυθροφρουροί κραδαίνοντας κόκκινα βιβλιαράκια με τις εντολές του Μάο είχαν ξαμοληθεί σε έναν «βίαιο ταξικό αγώνα», ένα πογκρόμ απεναντι σε στρώματα του κινεζικού πληθυσμού ύποπτα για καπιταλιστικές αντεπαναστατικές τάσεις λόγω μόρφωσης, πολιτιστικών επιλογών ή επαγγέλματος. Εκατομμύρια, εκατοντάδες εκατομμύρια, (πάλι εκατομμύρια, αλλά για την Κίνα μιλάμε) από τις «9 μαύρες κατηγορίες», τους «Τσου Λάο Γιου», δηλαδή τους «Βρωμερούς Εννιά», πέρασαν από βασανιστήρια, καταναγκαστική εργασία στα χωράφια ή σε στρατόπεδα συγκέντρωσης κι εκτοπισμό στην καλύτερη περίπτωση. Και λεπίδι ή μια σφαίρα στο κρόταφο στη χειρότερη. Και, ναι, στις «9 μαύρες κατηγορίες» ήταν κι οι γιατροί. Παρανοϊκό έτσι; Μια κοινωνία που σκοτώνει τους γιατρούς επειδη είναι γιατροί. Άρα και δηλαδή, από αυτό και μόνο, δήθεν πιο επιρρεπείς στον καπιταλισμό.\nΟ Μάο έληξε την Πολιτιστική Επανάσταση ύστερα από δυο χρόνια. Αλλά η παράκληση για ανθελονοσιακό φάρμακο από τους Βιετναμέζους ήρθε στην χειρότερη καμπή της, λίγο μετά την έναρξη της, όταν τα λεπίδια είχαν πάρει φωτιά. Κανένα προβλημα. Θα χρησίμευε για ευκαιρία, ένας σμπάρος, δυο τριγώνια, άσπρος γάτος, μαύρος γάτος, όλα τα λουλούδια θα άνθιζαν. Δεν υπάρχει τίποτα που να μην μπορεί να διαστρεβλωθεί ή να αναβαπτιστεί (ακόμη ή ιδίως αν είναι βαμμένο με αίμα) στη χώρα του Μάο, το 1967, αρκεί να το θελει ο Μάο. Ενα τεράστιο πρόγραμμα ξεκινάει, ένα στοίχημα με το μισητό κουνούπι και τη μαλάρια. Ξεκινά στις 23 Μαΐου του 1967 και ονομάζεται έτσι Πρόγραμμα 5-23.\nΟ Λαϊκός Στρατός φτιάχνει τεράστια στρατόπεδα εργασίας και μαζεύει 600 γιατρούς εκεί μέσα. Τους χωρίζει στα δυο. Οι μισοί θα ψάξουν για μια χημική φαρμακευτική ουσία με μεθόδους σύγχρονης ιατρικής. Οι άλλοι μισοί θα δοκιμάσουν συνταγές της παραδοσιακής κινεζικής ιατρικής από αρχαία κείμενα χιλιάδων ετών. Δίνονται κίνητρα και ξεκινά η άμιλλα των δυο ομάδων. Η Του Γιουγιού, 37 χρόνων ερευνήτρια παίρνει εντολή να φύγει από το Πανεπιστήμιο στο Πεκίνο και να εγκατασταθεί στο στρατόπεδο της παραδοσιακής ιατρικής στο νησί Χαϊνάν. Ο σύζυγος της με την κατηγορία ότι παντρεύτηκε με γυναίκα από τις 9 μαύρες κατηγορίες και τι φανερό, κόλλησε καπιταλισμό, στέλνεται σε στρατόπεδο καταναγκαστικής εργασίας για να αναμορφωθεί. Η κόρη τους, 4 ετών νήπιο ακόμη, πηγαινοέρχεται μεταξύ των δυο γονιών και των δυο στρατοπέδων και ενός κλειστού παιδικού σταθμού στο Πεκίνο που μεγαλώνει τα παιδιά των προβληματικών.\nΕν τω μεταξύ, πανω από 2600 ουσίες παρασκευάζονται και ελέγχονται στο Πρόγραμμα 5-23. Τζίφος. Το 1969 η Του Γιουγιού διαβάζει ένα κείμενο του 340 μ.Χ. που τιτλοφορείται «Συνταγές να έχεις στο μανίκι σου για ώρα ανάγκης». Αναφέρεται εκεί οτί οι κίτρινοι πυρετοί στα έλη πέφτουν με το τσάι από το φυτό Αρτεμισία. Το τσάι φτιάχνεται και δοκιμάζεται σε ποντίκια όπως κι άλλα 600 φυτικά σκευάσματα. Πάλι, αλλά σχεδόν αυτή τη φορά, τζίφος. Κάπου σε ένα άλλο αρχαίο κείμενο 1500 ετών διαβάζει ότι καλό ειναι να μην βράζεις το τσάι φαρμακευτικών βοτάνων αλλά να αφήνεις τα φυτά να μούσκεψαν σε κρύο νερό.\nΚακή συνταγή για τσάι, αναποτελεσματική για άλλα φυτά, αλλά με την Αρτεμισία πιάνει. Το φάρμακο απελευθερώνεται σε δραστική μορφή. Καταφέρνει με χημικές πλέον μεθόδους να το απομονώσει και να το δοκιμάσει σε ποντίκια και πιθήκους. Η μαλάρια θεραπεύεται. Όταν έρχεται η ώρα να γινει η πρωτη κλινική δοκιμή σε ανθρώπους το δοκιμάζει κατά την πάγια παράδοση των μεγάλων γιατρών στον εαυτό της. «Εγώ παίρνω την ευθύνη, εγώ και τις συνέπειες». Το φάρμακο αποδεικνύεται και αποτελεσματικό και ασφαλές για τον ανθρώπινο οργανισμό.\nΕν τω μεταξύ, η πολιτιστική Επανάσταση εχει λήξει, η οικογένεια της έχει ξαναενωθεί, η ζωή μπαίνει σε κάποια κανονικότητα στην Κίνα που ξεκινά, με καταπίεση και μελανές σελίδες πάντα, αλλά και τεράστιες μεταρρυθμίσεις την πορεία της προς την παγκόσμια δύναμη που είναι σήμερα. Και επίσης δεκάδες άλλα φάρμακα για την ελονοσία έχουν βρεθεί στο Πρόγραμμα 5-23. Α, ναι, έχει λήξει κι ο πόλεμος στο Βιετνάμ. Ο Χο Τσι Μινχ κέρδισε τους Αμερικανούς και τα κουνούπια.\nΑλλά ο πόλεμος με την ελονοσία συνεχίζεται, με εκατομμύρια θύματα σε όλο τον κοσμο, και στις νότιες ιδίως επαρχίες της Κίνας, στο Βιετνάμ, στην Μέση Ανατολή, τις ζούγκλες του Αμαζονίου, τα έλη του Παναμά αλλά κυρίως και πάντα στην Αφρική. Ακόμη και σήμερα, 300 εκατομμύρια υπολογίζονται τα ετήσια κρούσματα κι ένα εκατομμύριο οι θάνατοι. Η Του Γιουγιού συνεχίζει λοιπόν την μάχη με τη μαλάρια, πιο σημαντική από τη μάχη της Σαϊγκόν, πιο κρίσιμη από την επίθεση του Τετ, για τα εκατομμύρια στην Κίνα και παντού.\nΑν και το Πρόγραμμα χωρίς στρατιωτική υποστήριξη φτάνει στο τέλος του, δίνεται πια το 1977 η δυνατότητα να δημοσιευθούν τα πρώτα του αποτελέσματα. Η πρώτη δημοσίευση για την αρτεμισινίνη, το φάρμακο από το φυτό Αρτεμισία, είναι ανώνυμη (Αποτελέσματα της λαϊκής ομάδας εργασίας για την αρτεμισινίνη ενάντια στην ελονοσία, λέει απλά ο τίτλος). Η χρήση γενικεύεται. Το 1979 μεταφράζεται στα αγγλικά η εργασία και τα αποτελέσματα. Μαζί και δεκάδες άλλες δημοσιεύσεις για ανθελονοσιακά φάρμακα από φυτά της παραδοσιακής ή χημικές ουσίες της σύγχρονης ιατρικής. Τελικά ο Παγκόσμιος Οργανισμός Υγείας, που θεωρεί —και δικαίως— την ελονοσία ένα απο τα τρία μεγαλύτερα πλανητικά προβληματα, καταλαβαινει ότι εδώ έχουμε μια μεγάλη ανακάλυψη. Το 1981 γίνεται παγκόσμιο συνεδριο για το φάρμακο στο Πεκίνο. Αρχίζει η παγκόσμια χρήση του. Είναι δε τόσο αποτελεσματικό που οι υπεύθυνοι του ΠΟΥ, φοβούμενοι μην αναπτύξει το πλασμώδιο αντοχή και σε αυτό το φάρμακο, όπως εκανε με τα αλλα, επιτρέπουν τη χρήση του μόνο σε συνδυασμό με άλλα ανθελονοσιακά, τεχνική που ξέρουμε ότι μειώνει πολύ αυτό το ενδεχόμενο.\nΧτες, λοιπόν, της ανακοινώθηκε από την σουηδική Ακαδημία ότι της απονεμήθηκε το βραβείο Νόμπελ. Το μοιράστηκε με τον Ιρλανδό Γούιλιαμ Κάμπελ και τον Ιάπωνα Σατόσι Ομούρα για την δουλειά τους στην θεραπεία άλλων παρασιτικών ασθενειών. Η Του Γιουγιού μέχρι το 2011, που αναθερμάνθηκε το παγκόσμιο ενδιαφερον και ειπώθηκαν ονοματισμένα τα γεγονότα του Προγράμματος 5-23, ζούσε μια ήρεμη ζωή, σχεδόν ξεχασμένη αλλά πάντα στον τομέα της έρευνας, υπεύθυνη για την εκπαίδευση και την παρακολούθηση των διδακτορικών υπότροφων στην Ακαδημία Κινεζικής Ιατρικής του Πεκίνου. Σήμερα, στα 85 της χρόνια είναι ακόμη εκεί, με τον τιμητικό τίτλο της «πρώτης των επιστημόνων» της Ακαδημίας. Είναι γνωστή ως η χαρακτηριστική εκπρόσωπος της ταλαιπωρημένης γενιάς των επιστημόνων της πρώτης μετεπαναστατικής μαοϊκής περιόδου, αυτής που οι σύγχρονοι Κινέζοι λένε «γενιά των τριών Όχι»: Όχι διδακτορικά, όχι σπουδές ή έρευνα στο εξωτερικό, όχι μέλη παγκόσμιων επιστημονικών οργανισμών. Και που οι ίδιοι προσθέτουν, «και των τριών Ναι»: Ναι, επέζησα στα δύσκολα και ναι, έκανα ό,τι καλύτερο μπορούσα και ναι, δεν ήταν καθόλου λίγο αυτό που μπόρεσα.\nΒιετκόγκΒιετνάμΓρηγόρης ΚαραγρηγορίουΓούιλιαμ ΚάμπελΚίναΜάο Τσε ΤουγκΠαγκόσμιος Οργανισμός ΥγείαςΠεκίνοΠολιτιστική ΕπανάστασηΣατόσι ΟμούραΤου ΓιουγιούΧαϊνάνΧο Τσι ΜινχΨυχρός Πόλεμοςελονοσία\nPrevious Post: Ich bin von Kopf bis Fuß Auf Liebe eingestellt\nNext Post: «Με την Ακρόπολη στο βάθος του εαυτού μου»\nΠαράθεμα: Ό,τι καλύτερο μπορούσε | Η καλύβα ψηλά στο βουνό\nΠαράθεμα: O,τι καλύτερο μπορούσε\nΠαράθεμα: Ό,τι καλύτερο μπορούσε – Σημειώσεις για τον Εμφύλιο


Μετάφραση: Δήμητρα Τσιτσικλή\nΤίτλος πρωτοτύπου: Peter Suber: Classical skepticism, issues and problems\nΣημειώσεις: Πρόλογος: Brad Inwood. Εισαγωγη: Peter Suber. Περιλαμβάνεται: αρχαίο και λατινικό κείμενο, μετάφραση. Ο Στυλιανός Δημόπουλος μετέφρασε τις "Πυρρώνειες υποτυπώσεις" του Σέξτου Εμπειρικού. Η Δήμητρα Τσιτσικλή μετέφρασε τα χωρία από τον Κικέρωνα από τα λατινικά. Υπόλοιπες μεταφράσεις: Γιάννης Αδαμίδης.\nΤιμή: 27.87€ Φ.Π.Α.: 6%\n(Τελευταία Ενημέρωση Τιμής: 22-12-2004)


Τσερνόμπιλ: Οταν στην Ελλάδα έβρεξε ραδιενέργεια | in.gr\nΤσερνόμπιλ: Οταν στην Ελλάδα έβρεξε ραδιενέργεια\n26 Απριλίου 2021, 21:30\nΗταν ξημερώματα όταν οι εργαζόμενοι στον αντιδραστήρα 4 άρχισαν τις προγραμματισμένες εργασίες για μία δοκιμή που σκοπό είχε να ελέγξει τα συστήματα ασφαλείας, αλλά κατέληξε στο μεγαλύτερο πυρηνικό ατύχημα όλων των εποχών.\nΣτη 1:23 το πρωί, η αλυσιδωτή αντίδραση στον τέταρτο αντιδραστήρα βγήκε εκτός ελέγχου, κανένα από τα δεκατρία συστήματα ασφαλείας δεν λειτούργησε και οι διαδοχικές εκρήξεις τίναξαν στον αέρα το ατσάλινο κάλυμμα του αντιδραστήρα, βάρους χιλίων τόνων. Τεράστιες ποσότητες ραδιενεργού υλικού σκορπίστηκαν στον αέρα και μεταφέρθηκαν στις γύρω περιοχές με ταχείς ρυθμούς.\nΕπί δέκα ημέρες, τα φλεγόμενα πυρηνικά καύσιμα απελευθέρωναν στην ατμόσφαιρα εκατομμύρια ραδιενεργά στοιχεία, σε ποσότητα που αντιστοιχεί σε 200 ατομικές βόμβες όπως εκείνες που έπεσαν στη Χιροσίμα και το Ναγκασάκι. Ραδιενεργός σκόνη απλώθηκε πάνω από όλη την Ευρώπη και μέχρι το Βόρειο Πόλο. Χρειάστηκαν 7.000 τόνοι μετάλλου και 400.000 κυβικά μέτρα σιδηροπαγούς σκυροδέματος, προκειμένου να θαφτούν οι εκατοντάδες τόνοι πυρηνικών καυσίμων και ραδιενεργών συντριμμιών μέσα σε μια σαρκοφάγο.\nΛίγες μέρες μετά την έκρηξη και αφού δεκάδες πυροσβέστες που είχαν επιχειρήσει να περιορίσουν τη φωτιά στον αντιδραστήρα είχαν πεθάνει και εκατοντάδες άλλοι στην περιοχή ήταν καταδικασμένοι σε θάνατο, βροχοφόρα νέφη πέρασαν πάνω από την Ελλάδα.\nΜετρήσεις που έγιναν τις αμέσως επόμενες ημέρες σε αυτές τις περιοχές από το Εργαστήριο Πυρηνικής Τεχνολογίας του ΕΜΠ και τον αείμνηστο Σίμο Σιμόπουλο έδειξαν συγκεντρώσεις Καισίου 137, από 140 κιλομπεκερέλ ανά τετραγωνικό μέτρο στην Καρδίτσα μέχρι 35 kbk/m2 στα Γρεβενά. Οι συγκεντρώσεις αυτές μειώθηκαν πολύ την επόμενη χρονιά (15 kbk/m2 στην Καρδίτσα και 3-5 kbk/m2 στα Γρεβενά), ενώ το 2009 είχαν ήδη περιοριστεί στο 1 kbk/m2 και 0,5 kbk/m2 αντίστοιχα.\nΠρόσφατες έρευνες έδειξαν ότι υπάρχουν ακόμα ίχνη των ραδιενεργών στοιχείων, χωρίς όμως να μπορεί να γίνει εκτίμηση για τον βαθμό επιβάρυνσης της δημόσιας υγείας. Είναι γνωστό πως το ραδιενεργό Καίσιο συνδέεται με την εμφάνιση καρκίνου του πεπτικού συστήματος. Παρ’ όλα αυτά δεν έχει καταγραφεί στην Ελλάδα κάποια συσχέτιση των αυξημένων επιπέδων ραδιενέργειας με αύξηση των συγκεκριμένων νεοπλασιών.\nΣύμφωνα με κάποιους ειδικούς, «η εκτίμηση των θανάτων και της νοσηρότητας που προκλήθηκαν από έκλυση ραδιενέργειας είναι πολύ σύνθετη υπόθεση. Η ασθένεια μπορεί να εκδηλωθεί από 10-30 χρόνια μετά την έκρηξη, γεγονός που δυσκολεύει την όποια εκτίμηση. Γι’ αυτό και είναι μεγάλο το εύρος των σχετικών υπολογισμών. Επίσημες τεκμηριωμένες μελέτες υπολογίζουν τους θανάτους που οφείλονται στο Τσερνόμπιλ σε 20.000 – 100.000 στην Ευρώπη, στα έτη που μεσολάβησαν».\nΤα χρόνια πέρασαν και καθώς πλησίαζε η 30η μαύρη επέτειος από το ολέθριο δυστύχημα, Ελληνες επιστήμονες ανίχνευσαν ποσότητες του ραδιενεργού Καισίου 137 σε περιοχές της Βορειοδυτικής Ελλάδας.\nΑυτό που είχε προκαλέσει έκπληξη στους ειδικούς είναι ότι το Καίσιο 137, το οποίο αποτελεί ένα ανθρωπογενές στοιχείο – κατάλοιπο πυρηνικής έκρηξης – έμεινε στις ίδιες περιοχές της Ελλάδας στις οποίες έπεσε το 1986.\nΤο Καίσιο 137 είναι κατεξοχήν ραδιενεργό στοιχείο αλλά επί του παρόντος στη χώρα μας κανείς δεν μπορεί να πει με σιγουριά τι επιπτώσεις είχε ή έχει στον άνθρωπο και στο οικοσύστημα. Εντοπίστηκε βεβαίως σε μικρότερες ποσότητες από ό,τι στις αρχές της δεκαετίας του 1990, όμως όλα αυτά τα χρόνια ούτε τα χιόνια ούτε οι βροχές στάθηκαν ικανές να ξεπλύνουν τα εδάφη από την παρουσία του. Ο μεγαλύτερος όγκος του Καισίου 137 – που εκπέμπει ακτινοβολία Γ – βρισκόταν στα πρώτα 10 εκατοστά του εδάφους.\nΤις μεγαλύτερες συγκεντρώσεις Καισίου 137 εντόπισαν οι επιστήμονες στο βόρειο τμήμα του Νομού Τρικάλων και στο νότιο τμήμα του Νομού Γρεβενών». Επισκέφθηκαν περιοχές στις οποίες, όπως είχε αποδειχθεί από μετρήσεις που είχε διενεργήσει τη δεκαετία του 1990 ο Σίμος Σιμόπουλος, είχαν κατακαθήσει μεγάλες ποσότητες Καισίου 137, προερχόμενες από την έκρηξη στον πυρηνικό αντιδραστήρα του Τσερνόμπιλ.\nΤα δείγματα που έλαβαν οι ειδικοί έδειξαν ότι τα κατάλοιπα εκείνης της καταστροφής δεν είχαν εξαλειφθεί από εδάφη της χώρας. Ηταν δείγματα εδάφους σε βάθος μέχρι 30 εκατοστά από μη καλλιεργούμενες εκτάσεις ημιορεινών περιοχών των δύο νομών. Τα αποξήραναν με αέρα και τα κοσκίνισαν ώστε κάθε σωματίδιο εδάφους να είναι μικρότερο από 2 χιλιοστά.\nΣτη συνέχεια τα μετέφεραν στο Τμήμα Φυσικής του Πανεπιστημίου Ιωαννίνων όπου με τη μέθοδο της φασματοσκοπίας ακτίνων Γ υψηλής διακριτικής ικανότητας, μέτρησαν πόσο επιβαρημένα ήταν τα δείγματα από τη ραδιενέργεια του εκλύθηκε από το Τσερνόμπιλ. Διαπίστωσαν ότι η περιεκτικότητα των εδαφών σε Καίσιο 137 κυμαινόταν ως επί το πλείστον από 20 μπεκερέλ ανά κιλό χώματος μέχρι 97 μπεκερέλ η μέγιστη τιμή, που συνιστά «ανησυχητικό επίπεδο».\nΣχετικά άρθρα: ➤ Τσερνόμπιλ: 35 χρόνια από την έκρηξη που τρόμαξε τον κόσμο ➤ Δένδιας για πυρηνικό εργοστάσιο στο Ακούγιου – Να συνεννοηθεί η Τουρκία με τις γειτονικές χώρες ➤ Τσερνόμπιλ: 35 χρόνια μετά το χειρότερο πυρηνικό δυστύχημα στην ιστορία ➤ Τσερνόμπιλ 35 χρόνια μετά: Οι επιζώντες «δεν κληροδότησαν μεταλλάξεις» στην επόμενη γενιά\nΚόσμος Νέος δικαστικός αγώνας για «μπλόκο» στην απαγόρευση του χαπιού για άμβλωση 2 λεπτά πριν\nΚόσμος Υψηλές προσδοκίες από τη Σύνοδο Κορυφής της G7 - Απών αλλά... παρών ο Πούτιν 19 λεπτά πριν\nΕλλάδα Συλλήψεις μελών κυκλώματος που διακινούσε μετανάστες από την Τουρκία στην Ελλάδα και την Ευρώπη 23 λεπτά πριν\nΕλλάδα Η «σεκιουριτάτε» των μπράβων της Μυκόνου κρύβεται στα σοκάκια 28 λεπτά πριν\nΚοινοποίηση: Τσερνόμπιλ: Οταν στην Ελλάδα έβρεξε ραδιενέργεια


Στα χαρακώματα βρίσκονται τις τελευταίες ημέρες τα μέλη του Συνδέσμου Εμπόρων Εισαγωγέων Αυτοκινήτων Ελλάδος καθώς από τη μία ακούγεται πως το μέτρο της απόσυρσης θα συνεχιστεί και το 2015 αλλά θα αφορά μόνο καινούρια ΙΧ και από την άλλη ο Υφυπουργός Μεταφορών κ. Παπαδόπουλος έκανε και δηλώσεις σε ραδιοφωνικό σταθμό σχετικά με τη συνέχιση του μέτρου και φυσικά όλα τα παραπάνω έχουν «μαγειρευτεί» χωρίς να έχει καλέσει κανένα κυβερνητικό στέλεχος τον μεγαλύτερο Σύνδεσμο από τον κλάδο του Αυτοκινήτου που απασχολεί δεκάδες χιλιάδες εργαζομένους.\nΩστόσο έστω και την ύστατη στιγμή ο ΣΕΕΑΕ απέστειλε εξαιρετικά επείγον έγγραφο προς τον Υπουργό Οικονομικών κ. Χαρδούβελη σύμφωνα με το οποίο του ζητούν να τον αυναντήσουν και κάποιοι επιτέλους να σταματήσουν να ενδιαφέρονται για τα συμφέροντα 10-20 μεγάλων εισαγωγικών εταιρειών!\nΕιδικότερα η επιστολή προς τον κ. Χαρδούβελη αναφέρει χαρακτηριστικά: «Κύριε Υπουργέ, πληροφορηθήκαμε ότι η παράταση του μέτρου της απόσυρσης, έχει σχεδόν ολοκληρωθεί. Θα ισχύσει μόνο για τα καινούρια αυτοκίνητα και όχι και για τα μεταχειρισμένα αυτοκίνητα εισαγωγής και εγχώρια EURO 5. Πάγια θέση του ΣΕΕΑΕ είναι στην απόσυρση να συμπεριλαμβάνεται και το μεταχειρισμένο αυτοκίνητο, στο τελευταίο υπόμνημα μας με Αρ. Πρωτ. 2174/21-10-2014, σας εξηγούμε τους λόγους για τους οποίους πρέπει να ισχύσει το καθεστώς της απόσυρσης και για τα μεταχειρισμένα αυτοκίνητα.\nΕίμαστε βέβαιοι, ότι θα δείτε θετικά τις προτάσεις μας και όχι μόνο θα δώσετε παράταση στο μέτρο της απόσυρσης, αλλά θα συμπεριλάβετε και τα μεταχειρισμένα αυτοκίνητα. Εξάλλου σας υπενθυμίζουμε ότι το μέτρο της απόσυρσης συμπεριλαμβανομένων των μεταχειρισμένων αυτοκινήτων, είχε εφαρμοστεί με απόλυτη επιτυχία επί υπουργίας, του κου Σουφλιά. Ο ΣΕΕΑΕ εκπροσωπεί 5.000 καταστήματα, των οποίων οι πωλήσεις αφορούν κατά 80% με 90% το μεταχειρισμένο αυτοκίνητο εγχώριο και εισαγωγής.\nΚύριε Υπουργέ, αυτό που ζητά ο Σύνδεσμος και επιβάλλεται να γίνει, είναι μια συνάντηση, γιατί θεωρούμε ότι θα μπορέσετε να κρίνεται καλύτερα, αφού σας παραθέσουμε τις απόψεις μας και προφορικά. Θα θέλαμε λοιπόν μια συνάντηση μαζί σας ή με όποιον εσείς κρίνεται αρμόδιο, να συζητήσει μαζί μας, για το φλέγον αυτό θέμα.\nΚύριε Υπουργέ, ευελπιστούμε ότι θα λάβετε υπόψη σας το δίκαιο αίτημα του ΣΕΕΑΕ, που εκφράζει τα συμφέροντα του συνόλου των μικρομεσαίων επιχειρήσεων εμπορίας αυτοκινήτων στην Ελλάδα και όχι μόνο τα συμφέροντα των δέκα είκοσι μεγάλων εισαγωγικών εταιρειών.».\nΤα παρατράγουδα της «Αυτοκίνησης 2014»...\nΑποτελεί παράδοση πλέον τα εγκαίνια μιας κλαδικής έκθεσης να πραγματοποιούν ο αρμόδιος υπουργός ή υφυπουργός του κλάδου και οι πρόεδροι των Συνδέσμων. Ετσι και φέτος τα εγκαίνια της έκθεσης Αυτοκίνηση 2014 πραγματοποίησαν ο υφυπουργός Μεταφορών κ. Παπαδόπουλος, ο Πρόεδρος του ΣΕΑΑ κ. Γ. Βασιλάκης και ο Πρόεδρος του ΣΕΕΑΕ κ. Α. Πετιμεζάς.\nΟλοι οι επίσημοι προσκεκλημένοι μίλησαν εκτός από τον Πρόεδρο του ΣΕΕΑΕ. Κάποιος καχύποπτος θα υπέθετε ότι έγινε επίτηδες εμείς ως καλοπροαίρετοι άνθρωποι νομίζουμε ότι δημιουργήθηκε κάποιο μπέρδεμα...\nΑπό την άλλη μεριά όμως αντικρίσαμε στο site του Πρώτου Θέματος φωτογραφία από τα εγκαίνια της έκθεσης στην οποία φαίνονται καθαρά ο υφυπουργός Μεταφορών κ. Παπαδόπουλος, ο Πρόεδρος του ΣΕΑΑ κ. Βασιλάκης και ο Πρόεδρος του ΣΕΕΑΕ κ. Πετιμεζάς αλλά στην λεζάντα γίνεται αναφορά μόνο στους δύο και ως διά μαγείας «εξαφανίστηκε» εντελώς ο Πρόεδρος του ΣΕΕΑΕ.\nΑραγε για ποιο λόγο εξαφάνισαν τον κ. Πετιμεζά από τη λεζάντα της φωτογραφίας. Κάποιος καχύποπτος θα υπέθετε ότι υπήρξε «απαγόρευση» ακόμη και του ονόματος από κάποιους. Εμείς όμως σαν καλοπροαίρετοι άνθρωποι πιστεύουμε ότι ο συντάκτης μάλλον δεν είδε καλά τη φωτογραφία...


Αεροπορικά εισιτήρια από Skikda | φθηνές πτήσεις | airshop.gr\nΑεροπορικά εισιτήρια από Skikda. Πτήσεις και Δρομολόγια\nΑεροπορικά Εισιτήρια Αφρική Αλγερία Skikda\nΑεροπορικά εισιτήρια Skikda\nΒρες φθηνά αεροπορικά εισιτήρια από Skikda, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις από Skikda. Οι πιο φθηνές πτήσεις από Skikda γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις από Skikda. Εδώ θα βρεις όλες τις low cost αεροπορικές εταιρείες που πραγματοποιούν πτήσεις από Skikda καθώς και τα τακτικά δρομολόγια όλων των αεροπορικών εταιρειών από Skikda με πτήσεις όλη την διάρκεια του χρόνου. Απευθείας πτήσεις από Skikda ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια από Skikda συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια από Skikda. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι από Skikda, αεροπορικές εταιρείες που πραγματοποιούν πτήσεις από Skikda, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις από Skikda.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια από Skikda και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΠρόγνωση καιρού για Skikda


ASCENSIA Diabetes Care - PHARMACY management ΚΑΙ ΕΠΙΚΟΙΝΩΝΙΑ\nΗ Ascensia Diabetes Care είναι μια παγκόσμια εταιρεία αφιερωμένη στη βελτίωση της ζωής των ατόμων με διαβήτη, βοηθώντας τους να πάρουν τον έλεγχο της υγείας τους. Δημιουργούμε λύσεις υψηλής ποιότητας και συστήματα ακριβείας που βοηθούν τα άτομα με διαβήτη να διαχειριστούν την κατάστασή τους και να αποκτήσουν τον έλεγχο της καθημερινότητάς τους.\nΣτόχος μας είναι να συνεχίσουμε να παρέχουμε προϊόντα που έχουν θετικό και καθημερινό αντίκτυπο στη ζωή των ατόμων με διαβήτη. Θέλουμε να διασφαλίσουμε ότι ο διαβήτης δεν παρεμποδίζει το μέλλον των ατόμων αυτών, επιτρέποντάς τους να ζουν πληρέστερες ζωές.\nΗ Ascensia Diabetes Care ιδρύθηκε το 2016 με την εξαγορά της Bayer Diabetes Care από την PHC Holdings. Εξυπηρετούμε άτομα με διαβήτη για παραπάνω από 70 χρόνια και το χαρτοφυλάκιό μας περιλαμβάνει την παγκοσμίου φήμης σειρά συστημάτων παρακολούθησης σακχάρου CONTOUR®. Τα προηγμένα χαρακτηριστικά τους προσφέρουν εξαιρετικά ακριβή, αλλά και εύχρηστα συστήματα παρακολούθησης γλυκόζης αίματος, βοηθώντας τα άτομα με διαβήτη να ενσωματώσουν εύκολα τη μέτρηση σακχάρου στην καθημερινότητά τους.\nΕίμαστε περήφανοι για την κληρονομιά μας και θέλουμε να συνεχίσουμε να εξυπηρετούμε τις ανάγκες των ατόμων με διαβήτη μέσα από την καινοτομία και την εξειδικευμένη εμπειρία μας στον σακχαρώδη διαβήτη.\nΓια περισσότερες πληροφορίες μπορείτε να επισκεφθείτε την ιστοσελίδα μας www.diabetes.ascensia.gr\nΛεωφόρος Βουλιαγμένης 114 - 166 74 Γλυφάδα\nΤ.: 214 100 0900


Μεγάλη Παρασκευή πρωί - Διψά ο Χριστός! (+Μητροπολίτου Φλωρίνης Αυγουστίνου Καντιώτου) - Ορθοδοξία Ελλάδα Ενημέρωση - pistos.gr\nΜεγάλη Παρασκευή πρωί - Διψά ο Χριστός! (+Μητροπολίτου Φλωρίνης Αυγουστίνου Καντιώτου)...\n«Μετά τούτο ειδώς ό Ιησούς ότι πάντα ήδη τετέλεσται, ίνα τελειωθή ή γραφή, λέγει Διψώ» (Ίωάν. 19,28)\nΟ Κύριος μας σήμερα βρίσκεται πάνω στο σταυρό. Ή φύσις πάσχει. Ή γη βυθίζεται στο σκοτάδι, φορεί τα μαύρα. Τα βράχια σείονται, το καταπέτασμα του ναού σχίζεται. Οι άγγελοι πενθούν και λένε στους ανθρώπους• Κλάψτε κ' εσείς για το Χριστό.\nΠέντε ώρες έμεινε πάνω στο ξύλο του σταυρού ό Κύριος. Απερίγραπτο το μαρτύριο του. Άλλα και την ώρα του πόνου δεν έχασε τη διαύγεια του. Φίλοι και εχθροί, όλοι πέρασαν από τη σκέψη του. Όλους τους θυμήθηκε με μια αγάπη άπειρη. Θυμήθηκε την Παναγία Μητέρα και την εμπιστεύθηκε στον Ιωάννη με το «Ιδού ή μήτηρ σου» (Ίωάν. 19,27). Θυμήθηκε και τους σταυρωτάς και είπε το «Πάτερ, άφες αυτοίς• ου γαρ οίδασι τι ποιούσι» (Λουκ. 23,34).\nΆλλ' ή ώρα του θανάτου πλησιάζει. Ή ζωή του Χριστού λειώνει σαν το κερί. Οι σταυρωτοί βλέπουν την αγωνία και με σαδισμό επιχαίρουν για τα παθήματα του. Τότε ό Χριστός ανοίγει τα χείλη και λέει• «Διψώ» (Ίωάν. 19,29).\nΑυτό το λόγο θέλησα να λάβω ως θέμα. Ελάτε να τον μελετήσουμε. Ζητώ τη βοήθεια του Εσταυρωμένου και τη δική σας προσοχή. Χριστέ, βοήθησε με Χριστιανοί, προσέξτε με.\n«Διψώ». Από την ώρα πού συνελήφθη στη Γεσθημανή μέχρι τη στιγμή πού είπε τη λέξη αυτή, ό Χριστός υπέφερε μύρια μαρτύρια. Για κανένα όμως δεν άνοιξε το στόμα του να παραπονεθεί• έμεινε άφωνος σαν άκακο αρνίο. Όταν του έβαλαν το ακάνθινο στεφάνι δεν είπε «Ώ ή κεφαλή μου!», όταν τον χτύπησαν με το φραγγέλιο δεν είπε «'Ώ τα νώτα μου!», όταν τον κάρφωναν δεν είπε «'Ώ τα πόδια, ω τα χέρια μου!». Τώρα όμως πού πλησιάζει το τέλος λέει «Διψώ». Είναι μια ανάγκη του σώματος, Είναι προπαντός ό πόνος της ψυχής του «Διψώ». Ποιος δίψα; Εκείνος πού δημιούργησε το νερό και τις δεξαμενές του. Υδρατμοί και νέφη, θάλασσες και ωκεανοί, πηγές και λίμνες, ποταμοί και ρυάκια, όλα Είναι έργα του. Αν δώσει μια διαταγή, ή θάλασσα θα γίνει ξηρά, οι ωκεανοί θα δείξουν το βυθό τους, οι πηγές θα στερέψουν, οί άνθρωποι θα πεθάνουν. και όμως ό δημιουργός του ύδατος διψά.\n«Διψώ». Ποίος το λέει; Εκείνος πού βρέχει επί δικαίους και αδίκους, εκείνος πού ποτίζει και τον κακούργο. Εκείνος πού δροσίζει τα άνθη κ αϊ τη χλόη. Εκείνος πού σε όλους προσφέρει δωρεάν το νερό. Αυτός τώρα δίψα.\n«Διψώ». Και σε ποιους το λέει; Στους Ιουδαίους, πού μαζί με τους ξένους στρατιώτες κυκλώνουν το σταυρό. Αυτοί είχαν ιδιαίτερο λόγο να τον ευγνωμονούν. Δίψασαν κι αυτοί κάποτε, είπαν κι αυτοί «διψώ». Πού, πότε; Όταν διάβαιναν την έρημο της Αραβίας. Σταλαγματιά νερό δεν υπήρχε. Τρέχουν στο Μωϋσή «Διψούμε, δός μας νερό, χανόμαστε!». Ό Μωυσής παρακάλεσε το Θεό, κι ό Θεός τον διέταξε να χτυπήσει με το ραβδί του ένα βράχο. Κι ό βράχος έγινε βρύση. Τους πότισε με άφθονο νερό. Ποιος; Αυτός πού τώρα φωνάζει «Διψώ». Όταν φώναξαν εκείνοι «διψούμε», ό Χριστός τους έδωσε νερό• τώρα πού ό Χριστός λέει «Διψώ», δέ' βρίσκεται ένας άπ' αυτούς να του προσφέρει λίγη δροσιά. Ώ της αχαριστίας σας, Ιουδαίοι! «αντί του μάννα χολήν, αντί του ύδατος όξος» (αντίφ. ι6' 1).\n«Διψώ». Είναι φυσικό να δίψα ό Χριστός. Είναι τέλειος άνθρωπος, έχει τις ανάγκες πού έχουμε κ' εμείς. Το αίμα του έφυγε, ποτίζει τη γη του Γολγοθά. Σαν τραυματίας, σαν κουρασμένος οδοιπόρος φωνάζει «Διψώ». Άλλ' ή φωνή του «φωνή βοώντος εν τη έρήμω» (Ματθ. 3,3). Οι σταυρωτοί δεν εννοούν ν' ανακουφίσουν τον πόνο του. Αντιθέτως• νερό ζητεί, κι αυτοί του προσφέρουν ξίδι με χολή.\nΆλλα ή λέξη «Διψώ» δεν εκφράζει ανάγκη σωματική μόνο. Δέ' διψά μόνο το σώμα του Χριστού έχει και δίψα ψυχική.\n«Διψώ». τι διψά ή ψυχή του Χριστού μας; Διψά δικαιοσύνη. Εκείνος είπε «Μακάριοι οι διψώντες την δικαιοσύνην» (Ματθ. 5,6). Ποιος άλλος αγάπησε το δίκαιο όσο ό Χριστός; και όμως έπεσε πρώτο θύμα της αγριωτέρας αδικίας. Ή καταδίκη του μένει αιώνιο στίγμα της ανθρωπινής δικαιοσύνης. «Δικαιοσύνη μάθετε, οι ενοικούντες επί της γης»(Ήσ. 26,9). Άλλα που δικαιοσύνη; Πάνω απ' το σταυρό σήμερα ρίχνει το θείο βλέμμα στη γη της αδικίας κι ακούω τη φωνή του «Διψώ». Διψά δικαιοσύνη, άλλ' οί άρχοντες των λαών βουλώνουν τ' αυτιά τους χειρότερα από τους Ιουδαίους. Άγγλος πολιτικός είπε, ότι επικρατεί όχι ό νόμος της δικαιοσύνης, άλλ' ό νόμος της ζούγκλας, ό ισχυρός καταβροχθίζει τον αδύνατο. Το άνθος του δι καιου μαράθηκε από το λίβα της αδικίας.\n«Διψώ». Διψά τι; Ειρήνη. Εκείνος είπε «Μακάριοι οι ειρηνοποιοί» (Ματθ. 5,9) και διέταξε την Εκκλησία του να εύχεται «υπέρ της ειρήνης του σύμπαντος κόσμου». Ειρήνη διψά ή μεγάλη καρδιά του. Και αντί ειρήνης βρίσκει ταραχή, θόρυβο. Τα έθνη ετοιμάζονται για πόλεμο, τροχίζουν τα μαχαίρια τους πάνω στην ακονόπετρα του μίσους, τρέχουν ακάθεκτοι στο δρόμο του αίματος. Δέ' βρίσκει ό Χριστός αυτό πού ποθεί, κ' εξακολουθεί να φωνάζει στον μαινόμενο κόσμο• Διψώ την ειρήνη!\n«Διψώ». τι διψά; Διψά αγάπη. Άλλα που αγάπη; Τα λουλούδια της αγάπης σπανίζουν πια στον εγωιστικό μας κόσμο. Το μίσος απλώνεται, ψυγείο κατήντησε ή γη, παγωνιά επικρατεί. Και ό Χριστός βλέπει τα παγόβουνα των καρδιών και φωνάζει• Κόσμε, διψώ αγάπη!\n«Διψώ». τι διψά; Αγιότητα ψυχών και σωμάτων. Είναι εκείνος πού είπε «Μακάριοι οί καθαροί τη καρδία, ότι αυτοί τον Θεό όψονται» (Ματθ. 5,8). Άλλα που ή αγιότης, πού ή παρθενία, πού ή καθαρότης των ηθών; Παντού υψώνονται ναοί της Αφροδίτης και βωμοί του Βάκχου. Τη σάρκα και όχι το πνεύμα λατρεύει ό κόσμος. «Πάντες εξέκλιναν, άμα ηχρειώθησαν, ουκ εστί ποιών χρηστότητα, ουκ εστίν έως ενός» (Ψαλμ. 13,3). Ή νεότης σαπίζει μέσα στη διαφθορά, το πνεύμα τυραννείται, ή σάρκα θριαμβεύει. Και ό Χριστός, πού βλέπει άπ' το σταυρό αυτό το βούρκο, φωνάζει• Κόσμε, διψώ αγιότητα και καθαρότητα!\n«Διψώ». τι διψά; Αλήθεια και ειλικρίνεια στους λόγους και τα αισθήματα μας. «Εγώ ειμί... ή αλήθεια» και «ή αλήθεια ελευθερώσει υμάς», είπε (Ίωάν. 14,6• 8,32). Άλλα πού αυτά! Όλοι σήμερα φορούμε τη μάσκα της υποκρισίας. Βλέπω γυναίκες πού διαβάζουν θρησκευτικά βιβλία, κάνουν μεγάλους σταυρούς, μιλούν ή μάλλον φλυαρούν περί Θεού, αλλά μένουν μόνο στα λόγια. Έργα μηδέν άκαρπες συκιές. Λησμόνησαν τα λόγια του Χριστού «Ου πάς ό λέγων μοι Κύριε, Κύριε, είσελεύσεται εις την βασιλείαν των ουρανών» (Ματθ. 7,21). Το ίδιο ισχύει και για τους άντρες. και ό Χριστός βλέπει τις μάσκες της υποκρισίας και φωνάζει• Κόσμε, διψώ για αλήθεια και ειλικρίνεια!\n«Διψώ». τι διψά; Τη σωτηρία της ψυχής σου. Χρόνια σε περιμένει ό Χριστός μας. Άλλα συ συνεχίζεις το δρομολόγιο της αμαρτίας. Στάσου λοιπόν μια στιγμή, άκουσε τον. Σόι φωνάζει• Αμαρτωλέ, διψώ τη σωτηρία σου• γι' αυτήν φόρεσα τον ακάνθινο στέφανο, γι' αυτήν ανέβηκα στο σταυρό.\nΑδελφέ συναμαρτωλέ! Αν βρισκόσουν κάτω από το σταυρό και άκουγες το Χριστό να φωνάζει «Διψώ», είμαι βέβαιος ότι θα έτρεχες να του φέρεις ένα ποτήρι νερό. Άλλα και σήμερα το ίδιο φωνάζει• «Διψώ». Διψά δικαιοσύνη, ειρήνη, αγάπη, αγιότητα, άλήθεια-ειλικρίνεια, σωτηρία ψυχών. Μη μείνουμε ασυγκίνητοι στη φωνή του. Όποιος αδικεί, όποιος μισεί και φθονεί, όποιος κυλιέται στη λάσπη της ακολασίας, όποιος ζει στην υποκρισία και το ψέμα, όποιος μένει αμετανόητος στην αμαρτία, ας του προσφέρει σήμερα ένα δάκρυ μετανοίας• αυτό προ παντός περιμένει ό Χριστός, αυτό θα Είναι ή καλύτερη δροσιά του.\nΩ εσταυρωμένε Λυτρωτά! Δίψασες, και οί σταυρωτέ σου έδωσαν χολή και όξος• διψάς και σήμερα, αλλά στη γη μας έχουν στερέψει οί πηγές του κάλου. Μόνο μικρά ποταμάκια καλοσύνης και αρετής υπάρχουν μέσα στη Σαχάρα του κόσμου. Δός μας τη χάρη σου, ώστε τα ποταμάκια αυτά να γίνουν μεγάλοι ποταμοί, ή Σαχάρα να γίνει κήπος της Εδέμ, να βασιλεύσει παντού ή αγάπη ή δικαιοσύνη ή ειρήνη ή αγιότης ή παρθενία. Κάνε τη σημαία του σταυρού να κυματίζει παντού. Κάνε να σβήσουν μέσα μας όλες οι δίψες της αμαρτίας, και ν' ανάψει στην καρδιά μας ή δίψα εκείνη της αγιότητας, πού αισθάνθηκες εσύ όταν από το σταυρό σου φώναξες «Διψώ».\nΑπομαγνητοφωνημένη ομιλία , η οποία έγινε σε Ιερό ναό των Αθηνών. Μ. Παρασκευή πρωί των ετών 1958-1967.\nΔημιουργήθηκε από Super User στις 2012-04-13 04:02:51\n920 Ο Ρωμανός Α΄ Λεκαπηνός ανακηρύσσεται συναυτοκράτωρ, ως επίτροπος του ανήλικου αυτοκράτορα Κωνσταντίνου Ζ΄ Πορφυρογέννητου.\n1823 Στο Αιτωλικό αρχίζει τις εργασίες της η Συνέλευση της Δυτικής Χέρσου Ελλάδος με πρόεδρο τον Στρατηγό Τσόγκα.\n1913 Υποβάλλεται το "Πρωτόκολλο της Φλωρεντίας", με το οποίο η Βόρειος Ήπειρος παραχωρείται στην Αλβανία.\n1940 Αποβίβαση του Μακεδονομάχου ιατρού Βασιλείου Βεργή στο Αγαθονήσι Δωδεκανήσου, όπου με 14 άνδρες εξόντωσε την εκεί ιταλική φρουρά.


News With Sidebar – Ντίμης Αργυρόπουλος\nΜπες στη μάχη!\n/ News With Sidebar\nFeatured Όσα δεν λένε χίλιες λέξεις… «Η Βουλή των Ελλήνων 1974-2006», με τον φακό του Ντίμη Αργυρόπουλου\nΦεβρουάριος 8, 2019\t by admin\tin News\nΜας παίρνει από το χέρι ξανά και μας φέρνει -προσκύνημα και μελέτη μαζί της πολιτικής ιστορίας του τόπου μας- 32 χρόνια πριν ώς σήμερα στη «Βουλή των Ελλήνων 1974-2006, με τον φακό του Ντίμη Αργυρόπουλου», λεύκωμα – έργο ζωής και χάρτης προσώπων και πολιτικών καταστάσεων, συνάμα.\nΣήμερα, Τρίτη 4 Δεκεμβρίου, στις 12 το μεσημέρι, γίνεται η παρουσίαση του λευκώματος από τις εκδόσεις Spirit, στο Μέγαρο της Παλαιάς Βουλής και μάλιστα με ελεύθερη είσοδο! Μας το χρωστούσε αυτό ο φίλος Ντίμης Αργυρόπουλος, που στάθηκε πάντοτε παρών στα γεγονότα τα πολιτικά, με τη μηχανή του να κάνει «ζουμ» στους πρωταγωνιστές της πολιτικής σκηνής αυτά τα 32, μεστά σε ζυμώσεις και ανακατατάξεις, χρόνια, σε κυβέρνηση, σε αντιπολίτευση, πάνω στο βήμα της Βουλής, εκεί όπου «αρχή άνδρα δείκνυσι», κάτω στην αίθουσα συνεδριάσεων, πίσω στα «ορεινά έδρανα», στα δημοσιογραφικά θεωρεία, στους διαδρόμους του μαρμάρινου ναού του κοινοβουλευτισμού, που είναι η Βουλή των Ελλήνων. Αλλά και στο καφενείο της Βουλής, συντροφιές, γέλια, προσεγγίσεις, όλα τα αποτυπώνει ο διεισδυτικός φακός του Ντίμη Αργυρόπουλου, που ήταν πάντα εκεί, όταν γραφόταν η ιστορία της μεταπολίτευσης. Και είναι πάντα εδώ, παρών με τη δυνατή «τούρμπο» φωτογραφική μηχανή του, όταν τον πιάσει το μεράκι. Είναι ο φωτογράφος που εμπιστευόταν ο αείμνηστος Κωνσταντίνος Καραμανλής και απόδειξη οι φωτογραφίες του στο Προεδρικό Γραφείο της Ηρώδου Αττικού…\nΑλλά πριν φθάσει εκεί ο Κ. Κ., ο Μέγας Αρχων της πολιτικής σκηνής από το 1974 και μετά, θήτευσε στην κυβέρνηση πρωθυπουργός, έκανε προεκλογικές εκστρατείες και ομιλίες και είχε απέναντί του τον χαρισματικό ρήτορα και πρόεδρο του ΠΑΣΟΚ, αείμνηστο Ανδρέα Παπανδρέου και δίπλα του τους υπουργούς που έκαναν την αλλαγή στη μεταδικτατορική Ελλάδα, τον Γεώργιο Ράλλη, τον Παναγή Παπαληγούρα, τον Ευάγγελο Αβέρωφ, τον Γιάννη Μπούτο και από τις άλλες παρατάξεις τον Γεώργιο Μαύρο, τον Γιάννη Αλευρά, τον Χαρίλαο Φλωράκη, τον Ηλία Ηλιού, τον Γιώργο Γεννηματά, που έφυγε πρόωρα. «Τι γρήγορα που η σκοτεινή γραμμή μακραίνει, τι γρήγορα που τα σβηστά κεριά πληθαίνουν» («Κεριά», Κ. Π. Καβάφης). Δεν έχουν μόνο αναντίρρητη αξία ως αναμνήσεις και ντοκουμέντα εξέλιξης οι ολοζώντανες φωτογραφίες του Ντίμη Αργυρόπουλου, μέσα από την πηγή των γεγονότων, τη Βουλή των Ελλήνων. Είναι και η σκυτάλη που μας περνά στην κούρσα της διαδοχής, στα επόμενα χρόνια, στις κυβερνήσεις που εναλλάσσονται σύμφωνα με το αξίωμα της κοινοβουλευτικής δημοκρατίας. Και έτσι, ερχόμαστε στις μέρες μας και βλέπουμε τον σοβαρό, σκεπτικό υπουργό Εξωτερικών κ. Κάρολο Παπούλια, δίπλα στη Μελίνα Μερκούρη, τώρα Πρόεδρο της Δημοκρατίας. Και τον νεαρό κ. Κώστα Καραμανλή, που ξεχώρισε ως αντιπολίτευση, πρόεδρο της Ν.Δ. και για δεύτερη θητεία πρωθυπουργό. Οσα δεν λένε χίλιες λέξεις, τα λένε οι φωτογραφίες, ιδίως όταν κρατάει τη μηχανή ο ταλαντούχος «σταρ» των φωτοειδησεογράφων και φωτογράφος των προσωπικοτήτων κι εκτός συνόρων, αυτός που φωτογραφίζει τον Αλβέρτο του Μονακό και την Αθηνά Ρουσέλ και έπεται συνέχεια. Σήμερα, λοιπόν, στις 12 η ώρα, στο Μέγαρο της Παλαιάς Βουλής, για την παρουσίαση του φωτογραφικού έργου του Ντίμη Αργυρόπουλου, το οποίο προλογίζει η τ. πρόεδρος της Βουλής, καθηγήτρια κ. Αννα Μπενάκη – Ψαρούδα, βουλευτής Α΄ Αθηνών. Το λεύκωμα θα παρουσιάσουν οι κ. Διονύσιος Αναπολιτάνος, καθηγητής Πανεπιστημίου Αθηνών, ο δημοσιογράφος, τέως υπουργός, ευρωβουλευτής κ. Γεώργιος Ρωμαίος, οι δημοσιογράφοι κ. Σεραφείμ Φυντανίδης, Γιώργος Παπαχρήστος και Δημήτρης Ρίζος. Το λεύκωμα κυκλοφορεί από τις Εκδόσεις Spirit, τηλ.: 210-93.13.253\nDimis Argyropoulos Α' Αθήνας\nConnect With Dimis\nPaid for by Friends of Dimis Argyropoulos\nCopyright © 2019 Dimis Argyropoulos A'Αθήνας\nCopyright © Dimis Argyropoulos A' Αθήνας. All Rights Reserved.


Παπάκι: Ένας ύμνος στο πιο τίμιο γκάζι της ζωής σου - Ελληνική Λέσχη Μοτοσυκλετιστών BMW\nΠαπάκι: Ένας ύμνος στο πιο τίμιο γκάζι της ζωής σου\n30/10/2017 in ΑΡΘΡΑ\nΗ Honda γιορτάζει 100 εκατομμύρια παπιά!\nΕίτε το πιστεύεις είτε όχι, το θρυλικό παπί όντως δημιουργήθηκε για να εξυπηρετεί ντελιβεράδες τη δεκαετία του ’50.\nΣε λίγο συμπληρώνονται έξι δεκαετίες από τη γέννηση του πρώτου ‘παπιού’. Του δίτροχου Αδάμ που δίχως Εύα αλλά με σύντροφο την ιαπωνική τεχνολογία/εργασιομανία απέκτησε περισσότερα από 100 εκατομμύρια απογόνους, δημιουργώντας ένα είδος που κατέκλυσε κάθε γωνιά του πλανήτη! Ανεξαρτήτως γλώσσας, θρησκείας, ποιότητας δρόμων ή ποιότητας ζωής. Το ‘παπί’ είναι εκεί. Και ήρθε η ώρα να ειπωθεί η ιστορία του.\nΤο ταξίδι στο χρόνο μας γυρίζει και λίγο νωρίτερα, όταν ο δαιμόνιος Soichiro Honda είχε έρθει στην Ευρώπη με το δεξί του χέρι, τον Takeo Fujisawa. Αν ο πρώτος ήταν ο Batman της μηχανολογίας, ο δεύτερος ήταν ο Robin που ασχολούνταν με τις πωλήσεις, τα οικονομικά και το μάρκετινγκ. Μαζί αποτελούσαν ένα δίδυμο που όπως αποδείχθηκε είδε πολύ μπροστά από την εποχή του. Έτη φωτός μπροστά.\n(AP Photo/K. Mori)\nΤότε λοιπόν δεν υπήρχε internet και ο καλύτερος τρόπος να ‘κατασκοπεύσεις’ τον παγκόσμιο ανταγωνισμό, ήταν με τα ίδια σου τα μάτια. Είδαν λοιπόν από κοντά στη Γερμανία πόσο δημοφιλή ήταν τα μοτοποδήλατα, τι έκανε η γερμανική Kreidler ή η ιταλική Lambretta. Η έρευνα αγοράς μπόλιασε τις σκέψεις, καταλήγοντας σε συγκεκριμένη στρατηγική. Δεν ήθελαν ένα δίκυκλο για να πουλήσει στη Χώρα του Ανατέλλοντος Ηλίου. Ήθελαν ένα δίκυκλο για να κατακτήσει τον κόσμο. Να πουλήσει τόσο σε χώρες με δρόμους χαλιά και επίδοξους αγοραστές με τσέπες γεμάτες όσο και σε τόπους ξεχασμένους από το Θεό όπου οι κακοτράχαλη δρόμοι θα αποτελούσαν καθημερινή δοκιμασία. Κάτι καινοτόμο μα και πρακτικό, αξιόπιστο μα και ικανό, όμορφο αλλά οικονομικό. Και το σημαντικότερο, εύκολο στη χρήση.\nΘέλετε να συμπυκνώσω τα παραπάνω σε λίγια του Fujisawa; Είπε λοιπόν στον Honda:\n“Αν μπορέσεις να μου σχεδιάσεις ένα μηχανάκι με ισχύ γύρω στα 50cc, με κάλυμμα να κρύβει κινητήρα, κολάρα και καλώδια, εγώ θα μπορέσω να το πουλήσω. Δεν ξέρω πόσα noodle bars υπάρχουν στην Ιαπωνία αλλά στοιχηματίζω πως κάθε ένα από αυτά θα θέλει το μηχανάκι μας για να παραδίδει τις παραγγελίες”\nΚαι εγένετο το Super Cub, εγένετο το θρυλικό ‘παπί’ εγένετο το άτι του νεοέλληνα και η προέκταση του ντελιβερά. Το να πεις πως το πλάνο της Honda ήταν φιλόδοξο, θα είναι ταπεινότητα. Ξεκίνησαν με στόχο να παράγουν 30.000 μοτοσυκλέτες το μήνα, ενώ στην Ιαπωνία η συνολική μηνιαία παραγωγή δεν έφτανε ούτε στο ήμισυ! Στους πρώτους μήνες το όραμα έδειχνε δυσδιάκριτο, το project ήταν τεράστιο, τα προβλήματα αναπόφευκτα. Όμως ‘παπί’ ήταν, δεν κώλωσε. Και πολύ γρήγορα η ρότα των πωλήσεων γύρισε προς τα πάνω. Με σχεδόν κατακόρυφη πορεία. Το 1959 ιδρύθηκε η American Honda Motor Company για να πουλάει στην άλλη πλευρά του Ατλαντικού, το 1961 δημιουργήθηκε δίκτυο πωλήσεων στη Γερμανία, ακολούθησαν Βέλγιο, Ηνωμένο Βασίλειο, Γαλλία, ο κόσμος όλος.\nΤα βασικά συστατικά της επιτυχίας ήταν η αντοχή και η απόδοση του ισχυρού τετράχρονου κινητήρα 50cc (σε αντίθεση με τους δίχρονους κινητήρες που ήταν η τάση της εποχής), η μοναδική σχεδίαση με χαμηλό πλαίσιο τύπου ραχοκοκαλιάς, ο φυγοκεντρικός συμπλέκτης χωρίς μανέτα και η μεγάλη, προστατευτική ποδιά. Από πλαστικό, αυτή ήταν η κίνηση ματ που έκανε τη διαφορά.\nΗ σχεδιαστική καθώς υπήρξε ένα ακόμα στοιχείο που συντέλεσε καθοριστικά στην επιτυχία των πωλήσεων στις Ηνωμένες Πολιτείες της Αμερικής.\n“Οι Γιάνκηδες ακόμα δεν είχαν ξεχάσει το Pearl Harbor, πώς θα αποδέχονταν ένα βομβαρδισμό από μηχανάκια made in Japan;”\nΧρειάστηκε ένα διαφημιστικός Δούρειος Ίππος που αποτελεί case study ακόμα και σήμερα. Αυτός ήταν η διαφημιστική καμπάνια την οποία ξεκίνησε το 1963, με τη Grey Advertising να πατάει σε μία ιδέα ενός σπουδαστή του UCAL. Ονόμασε την καμπάνια “Γνωρίζεις τους πιο καλούς ανθρώπους πάνω σε μία Honda”, και ουσιαστικά προσέλκυσε νέο κοινό στον δίτροχο κόσμο, αντί να προσπαθήσει να ‘κλέψει’ τους κατόχους μοτοσυκλετών. Έπεισε πως όχι απλά είναι ασφαλής (λέμε τώρα) τρόπος μετακίνησης αλλά και πως οι μοτοσυκλέτες δεν είναι μόνο για ‘bad to the bone’ παιδιά. Μάλιστα έφτασε σε σημείο να δημιουργηθεί και άτυπη κόντρα με τη Harley Davidson στην οποία έμενε η ρετσινιά πως αποτελούσε επιλογή των παρανόμων και των αμφιβόλων προθέσεων αναβατών!\nΕνδεικτικό της επιτυχίας της είναι πως αυτή η καμπάνια κράτησε 12 ολόκληρα χρόνια ενώ ήταν τέτοια η απήχηση που είχε, που οι Beach Boys που τότε ήταν ‘πρώτο όνομα στη μαρκίζα’ έγραψαν ένα δημοφιλές τραγούδι με τίτλο ‘Little Honda’. Σήμερα φαντάζει σαν πληρωμένη διαφήμιση αλλά στην τότε, αγνή ακόμα εποχή, ήταν απλά η προσπάθεια των Brian Wilson και Mike Love να κερδίσουν κι αυτοί κάτι από την επιτυχία της Honda.\nΑπό τότε και μέχρι να φτάσουμε στο σημερινό ορόσημο των 100 εκατομμυρίων πωλήσεων, υπήρξαν πολλές βελτιώσεις αλλά η βασική φιλοσοφία του παπιού παρέμεινε ίδια. Πλέον το Super Cub παράγεται σε 16 εργοστάσια, σε 15 χώρες σε όλο τον κόσμο. Πωλείται και οδηγείται σε περισσότερες από 160 αγορές, με την ελληνική να είναι φυσικά μία από αυτές. Και όλοι ξέρουμε πόσο επιτυχημένο είναι και στα μέρη μας.\nΑναμφίβολα σημάδεψε τα ‘80s, πρωταγωνίστησε στις βιντεοταινίες, ήταν το επίσημο μέσο μεταφοράς της νεολαίας και όχι μόνο. Γέμιζε το χώρο στάθμευσης έξω από τις ντισκοτέκ και τα πεζοδρόμια έξω από τα ‘ουφάδικα’. Αποτελούσε απαραίτητο ‘αξεσουάρ’ κάθε επαναστάτη χωρίς αιτία, έγινε ακόμα και προεκλογικό σύνθημα που θα θυμούνται οι παλαιοί. “Καλύτερα παπάκι, παρά τον Μητσοτάκη”, φώναζαν οι ΠΑΣΟΚτζήδες όταν πριν τις εκλογές του 1985 ο πρόεδρος της ΝΔ, Κωνσταντίνος Μητσοτάκης, έταζε μείωση στις τιμές των αυτοκινήτων.\nΦανταζόταν άραγε ο Soichiro Honda καταλήγοντας στην ιδέα του Super Cub πως θα επηρέαζε τόσο τις μετακινήσεις στον πλανήτη και μάλιστα για τόσες δεκαετίες; Τι θα έλεγε ο Fujisawa που είχε απλά φανταστεί ένα μηχανάκι που να μπορείς να οδηγείς με το ένα χέρι και να κρατάς με το άλλο την παραγγελία, πως εκτός από τους απανταχού ντελιβεράδες, στο μύθο του ‘παπιού’ θα υποκλίνονταν άπαντες; Από τον Σταμάτη τον Γαρδέλη σε σχεδόν Οσκαρικές ταινίες μέχρι τον Τάκη τον Τσουκαλά σε αμέτρητες πορείες προς την έδρα του αντιπάλου;\nΜάλλον όχι. Αλλά το Super Cub κατέκτησε τα πάντα, εντός και εκτός έδρας. Και στην Ιαπωνία αλλά και στον κόσμο ολόκληρο. Σούζα το παπάκι!\nΗ κόντρα της χρονιάς! 22/09/2018\nΗ πρώτη αυτόνομη μοτοσικλέτα της BMW! 20/09/2018\nΤα Νέα R1250GS & R1250RT με 136 HP και 143 Nm 18/09/2018\nΜαζεύουμε επιτραπέζια παιχνίδια για εφήβους με ειδικές ανάγκες 16/09/2018\n25η συγκέντρωση κλασσικής μοτοσυκλέτας ! 06/09/2018\nΠόρτο Χέλι ,\nΛίμνη Πλαστήρα 2018\nΚτήμα Χατζημιχάλη 2018\nΑθήνα- Μόσχα 2018